hotchpotch/miracl-hf-unified huggingface dataset:
วัดแก้วโกรวาราม
วัดแก้วโกรวาราม ตั้งอยู่กลางเมืองจังหวัดกระบี่ เป็นพระอารามหลวงชั้นตรี และเป็นวัดประจำจังหวัด มีความสำคัญทั้งด้านความเป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนกธรรม-บาลี และแผนกปริยัติสามัญ ของคณะสงฆ์จังหวัดกระบี่
ตั้งอยู่ ณ เลขที่ 82 ถนนอิศรา ตำบลปากน้ำ อำเภอเมืองกระบี่ จังหวัดกระบี่ 81000 โทรศัพท์ 075-611-252 โทรสาร 075-620-535 มีเนื้อที่ประมาณ 202 ไร่ 4 ตารางวา
ประวัติการสร้างวัดเกิดขึ้นพร้อม ๆ กับการตั้งถิ่นฐานของชาวพุทธ ประมาณ 200 ครัวเรือน ณ บ้านปากน้ำ ในปี พ.ศ. 2430 ชาวบ้านได้สร้างพำนักสงฆ์ขึ้น เพื่อเป็นสถานที่ประกอบกิจกรรมทางศาสนา เรียกว่า “พำนักสงฆ์ปากน้ำ” เมื่อมีพระสงฆ์มาจำพรรษามากขึ้น จึงสร้างศาลา และกุฏิเพิ่มขึ้นตามลำดับ ให้พระสงฆ์มีที่จำพรรษา และได้ขนานนามว่า "วัดแก้วโกรวาราม" ในเวลาต่อมา
เมื่อวันที่ 22 มีนาคม 2543 วัดแก้วโกรวารามได้ยกฐานะเป็นพระอารามหลวงชั้นตรีชนิดสามัญ เนื่องในวโรกาสที่พระบาทสมเด็จพระปรมินทรมหาภูมิพลอดุลยเดชพระชนมายุครบ 6 รอบ
วัดแก้วโกรวาราม เป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนก ธรรมะ-บาลี และแผนกปริยัติสามัญ ของคณะสงฆ์จังหวัดกระบี่ เริ่มมีการเรียนการสอนนักธรรม-บาลี ตั้งแต่พุทธศักราช 2455 ก่อนจะมีการขยายการศึกษาด้านต่างๆไปยังต่างอำเภอ ใน ปี พุทธศักราช 2500พ.ศ. 2430-2450 สมัยที่ยังเรียกชื่อวัดปากน้ำ มีเจ้าอาวาสปกครองวัดรวม 6-7 รูป (ไม่ปรากฏชื่อ) 
แต่มีการบันทึกไว้เพียง 3 รูป ได้แก่
ต่อมา ปี 2450 พระแก้วโกรพ (หมี ณ ถลาง) ได้นิมนต์พระสมุทห์กิ่ม พุทฺธรกฺขิโต พร้อมกับบูรณะวัดอย่างจริงจัง แล้วขนามนามวัดใหม่เป็น "วัดแก้วโกรวาราม" 
และมีเจ้าอาวาสปกครองดังนี้
เบลล์ 212
เบลล์ 212 ทวิน ฮิวอี้ () หรือที่รู้จักในชื่อ "ทวิน-ทูทเวลฟ์" เป็นเฮลิคอปเตอร์ใบพัดประธานสองกลีบสองเครื่องยนต์ ซึ่งออกบินครั้งแรกใน ค.ศ. 1968 ที่ผลิตโดยโรงงานเบลล์ เฮลิคอปเตอร์ ในฟอร์ตเวิร์ท รัฐเทกซัส ซึ่งการผลิตได้ย้ายไปยังมิราเบล รัฐควิเบก ประเทศแคนาดา ใน ค.ศ. 1988 พร้อมด้วยการผลิตเฮลิคอปเตอร์เบลล์เชิงพาณิชย์หลังจากโรงงานได้เปิดใน ค.ศ. 1986
เบลล์ 212 ได้ทำการตลาดกับผู้ประกอบการพลเรือน ซึ่งมีโครงสร้าง 11 ที่นั่ง (ไม่รวมนักบิน 2 คนและช่างเครื่อง 2 คน)
รายชื่อน้ำตกในประเทศไทย
รายชื่อน้ำตกที่ตั้งอยู่ในประเทศไทย (ในบางจังหวัดจะไม่มีน้ำตก)
ภาษางวน
ภาษางวน (Nguôn) มีผู้พูดทั้งหมด 20,000 คน (พ.ศ. 2540) ทางภาคใต้ของเวียดนาม จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาเหวียด-เหมื่อง สาขาย่อยเหมื่อง ใกล้เคียงกับภาษาเวียดนามและภาษาเหมื่อง
ภาษาตูตง
ภาษาตูตง () หรือ ภาษาตูตุง มีผู้พูดในประเทศบรูไน 16,600 คน (พ.ศ. 2549) บริเวณรอบ ๆ เมืองตูตงตามแนวชายฝั่ง จัดอยู่ในตระกูลภาษาออสโตรนีเซียน ภาษากลุ่มมาลาโย-โปลินีเซีย สาขาบอร์เนียวเหนือ สาขาย่อยซาราวะก์เหนือ มีรากศัพท์ร่วมกับภาษาเบอไลต์ร้อยละ 54 ผู้พูดส่วนใหญ่เป็นผู้ใหญ่อายุมากกว่า 40 ปี
ภาษาโอรังเซอเลตาร์
ภาษาโอรังเซอเลตาร์ () มีผู้พูดทั้งหมดราว 880 คน พบทางชายฝั่งตอนเหนือของสิงคโปร์และชายฝั่งด้านตรงข้ามของมาเลเซีย จัดอยู่ในตระกูลภาษาออสโตรนีเซีย ภาษากลุ่มมาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก อาจจะเป็นสำเนียงของภาษามลายู
อุรังอุตังบอร์เนียว
อุรังอุตังบอร์เนียว หรือ อุรังอุตังบอร์เนียน (; ) เป็นชนิดหนึ่งของอุรังอุตัง มีถิ่นกำเนิดในเกาะบอร์เนียว มีลักษณะคล้ายคลึงกับอุรังอุตังสุมาตรา ("P. abelii") แต่มีขนาดใหญ่กว่า
อุรังอุตังบอร์เนียวมีอายุยืนถึง 35 ปี ในป่า ในกรงเลี้ยงสามารถมีอายุยืนยาวได้ถึง 60 ปี จากการสำรวจอุรังอุตังบอร์เนียวในป่า พบว่า เพศผู้มีน้ำหนักโดยเฉลี่ย 75 กก. โดยอยู่ในช่วง 50 - 100 กก. ยาว 1.2 - 1.4 ม. เพศเมียมีน้ำหนักโดยเฉลี่ย 38.5 กก. โดยอยู่ในช่วง 30 - 50 กก. ยาว 1 - 1.2 ม.
อุรังอุตังบอร์เนียวในธรรมชาติ ปัจจุบันมีแหล่งอาศัยอยู่ที่ใหญ่ที่สุดอยู่ที่อุทยานแห่งชาติทันจุงปูติง บนเกาะบอร์เนียว ที่อุทยานแห่งนี้ เจ้าหน้าที่จะทำการสร้างซุ้มสำหรับให้อาหารแก่อุรังอุตังบอร์เนียวด้วยผลไม้ชนิดต่าง ๆ เช่น กล้วย เมื่อยามที่ผลไม้ในป่าขาดแคลน ซึ่งการทำเช่นนี้มีการศึกษาแล้วพบว่า จะทำให้พฤติกรรมตามธรรมชาติเสียไป จึงต้องกระทำด้วยความระมัดระวัง ไม่ให้กระทบกระเทือนกับวิถีชีวิตตามธรรมชาติ ซึ่งเมื่ออุรังอุตังบอร์เนียวลงมากินอาหารนั้น จะเป็นเวลาที่เจ้าหน้าที่หรือนักวิทยาศาสตร์ทำการศึกษาและแยกแยะประชากรอุรังอุตังบอร์เนียวแต่ละตัวด้วย
อุรังอุตังบอร์เนียว มีพฤติกรรมสร้างรังด้วยการหักเอากิ่งไม้ต่าง ๆ มาขัดสร้างบนต้นไม้เพื่อทำการหลับนอน และจะย้ายที่นอนไปเรื่อย ๆ ในวัน ๆ หนึ่งอาจมีรังได้มากถึง 4-5 รัง ซึ่งอุรังอุตังบอร์เนียวแต่ละตัวจะไม่ต่อสู้หรือขัดแย้งกัน เพราะมีอาณาเขตชัดเจนและเป็นสัตว์ที่ไม่มีอุปนิสัยดุร้าย ก้าวร้าว
โทโกโรซาวะ
โทโกโรซาวะ () เป็นเมืองในจังหวัดไซตามะ ประเทศญี่ปุ่น บริเวณตอนกลางของที่ราบมูซาชิโนะ ระยะทางประมาณ 30 กิโลเมตร จากใจกลางกรุงโตเกียว
บางครั้งโทโกโรซาวะถูกจัดอยู่ในอาณาเขตของมหานครโตเกียว เนื่องจากเป็นย่านที่อยู่อาศัยชานกรุงโตเกียวที่มีราคาปานกลางถึงค่อนข้างถูก ในปี พ.ศ. 2551 มีจำนวนประชากรทั้งสิ้น 340,947 คน
โทโยนากะ
โทโยนากะ () เป็นเมืองในจังหวัดโอซากะ ประเทศญี่ปุ่น ในปี พ.ศ. 2553 มีจำนวนประชากรตามสำมะโนครัว 388,633 คน แต่อาจเพิ่มสูงสุดถึง 420,000 คน
โทโยนากะเป็นพื้นที่อยู่อาศัยสำคัญของจังหวัดโอซากะ มีการคมนาคมที่สะดวก จึงเป็นเมืองที่นิยมอาศัยสำหรับการเดินทางไปทำงานในเมืองโอซากะ อีกทั้งยังเป็นที่ตั้งของสถานศึกษาที่สำคัญของจังหวัดโอซากะ เช่น มหาวิทยาลัยโอซากะ และวิทยาลัยการดนตรีโอซากะ
ร่างรัฐบัญญัติคุ้มครองไอพี
ร่างรัฐบัญญัติคุ้มครองไอพี () ย่อมาจาก ร่างรัฐบัญญัติป้องกันการคุกคามเสมือนจริงต่อความสร้างสรรค์เชิงเศรษฐกิจในโลกออนไลน์และการโจรกรรมทรัพย์สินทางปัญญา ค.ศ. 2011 (Preventing Real Online Threats to Economic Creativity and Theft of Intellectual Property Act of 2011) หรือนิยมย่อว่า พีพา (PIPA) และรหัสว่า ร่างรัฐบัญญัติของวุฒิสภาที่ 968 (Senate Bill 968) หรือ ว. 968 (S. 968) เป็นร่างรัฐบัญญัติที่ แพทริก เลฮี (Patrick Leahy) สมาชิกวุฒิสภาแห่งสหรัฐอเมริกา เสนอเมื่อวันที่ 12 พฤษภาคม 2554 พร้อมด้วยเพื่อนสมาชิกอีกสิบเอ็ดคน โดยนำเอาร่างรัฐบัญญัติต่อสู้การละเมิดสิทธิและการปลอมแปลงในโลกออนไลน์ (Combating Online Infringement and Counterfeits Act) ที่ตกไปเมื่อปีก่อน ขึ้นมาปัดฝุ่น และในเวลาเดียวกัน สมาชิกสภาผู้แทนราษฎรก็เสนอร่างรัฐบัญญัติเนื้อหาคล้ายคลึงกัน คือ ร่างรัฐบัญญัติหยุดยั้งการละเมิดลิขสิทธิ์ออนไลน์ (Stop Online Piracy Act) โดยร่างรัฐบัญญัติทั้งสองกำลังอยู่ระหว่างการพิจารณาของรัฐสภา และจะได้ลงมติรับรองกันในวันที่ 24 มกราคม 2555
การสะท้อนกลับทั้งหมด
การสะท้อนกลับทั้งหมด คือ ปรากฏการณ์แสงลักษณะหนึ่ง ซึ่งเกิดขึ้นเมื่อรังสีของแสง ตกกระทบกับพื้นผิวของตัวกลาง ในมุมที่กว้างกว่า มุมวิกฤต เกิดขึ้นเฉพาะกรณีที่ ดัชนีหักเหของตัวกลาง ต่ำกว่า ดัชนีหักเหของของตัวกลางที่อยู่อีกด้านหนึ่งของพื้นผิวตกกระทบ โดยที่แสงไม่ผ่านออกไป และ แสงทั้งหมดสะท้อนกลับ โดยใช้กฎการสะท้อน
เมื่อแสงข้ามผ่านเส้นแบ่งระหว่างตัวกลางสองชนิด ที่มีดัชนีหักเหที่แตกต่างกัน ลำแสงอาจเกิดการหักเห ที่พื้นผิวของตัวกลางใหม่ หรือ อาจเกิดการสะท้อนกลับทั้งหมด ขึ้นกับว่ามุมตกกระทบ มากกว่า มุมวิกฤตหรือไม่ ทั้งนี้เกิดขึ้นได้ก็ต่อเมื่อ
แสงเดินทางมาจากตัวกลางที่มีดัชนีหักเหมากกว่า [n=higher refractive index] ไปยังตัวกลางที่มีดัชนีหักเหน้อยกว่า[n=lower refractive index] ยกตัวอย่างเช่น เมื่อแสงเดินทางจากแก้วไปยังอากาศ ฯลฯ
การสะท้อนกลับทั้งหมด สามารถแสดงตัวอย่างได้โดยใช้ บล็อกแก้วครึ่งวงกลม ที่เรียกว่า เรย์บ๊อกซ์ โดยการส่องลำแสงเข้าไปในบล็อกแก้ว รูปร่างครึ่งวงกลมทำให้เกิดด้านเรียบ ซึ่งด้านที่เรียบนี้จะเป็นพื้นผิวตกกระทบให้กับลำแสงที่เราส่องเข้าไป ด้านผิวครึ่งวงกลมทำให้ไม่เกิดการหักเหที่ เส้นแบ่งเขตระหว่างตัวกลาง อากาศ ไปสู่ แก้ว สำหรับที่ด้านเรียบซึ่งเป็น เส้นแบ่งเขตระหว่างตัวกลาง แก้ว ไปสู่ อากาศ จะเกิดปรากฏการณ์ใดขึ้นกับ มุมตกกระทบ
เมื่อ θ เป็นมุมวิกฤตที่วัดได้ จาก แสงอาทิตย์ หรือ แหล่งกำเนิดแสง
หลักฟิสิกส์นี้ ทำให้เกิดผลิตภัณท์ต่าง ๆ เช่น เส้นใยแสง (ออปติกไฟเบอร์) ปริซึม ในกล้องส่องทางไกลแบบสองตา อีกทั้งยังเป็นพื้นฐานให้กับ การเจียระไนเพชร เพื่อให้เกิดการสะท้อนที่น่าชวนมอง
"มุมวิกฤต" คือมุมอุบัติการณ์เบื้องต้น ของการเกิดการสะท้อนกลับทั้งหมด มุมตกกระทบที่เกิดการสะท้อนกลับทั้งหมดจะถูกวัดเทียบกับมุมตกกระทบที่เกิดเหตุการณ์ปกติ ที่เส้นแบ่งเขตระหว่างตัวกลาง
เมื่อพิจารณาลำแสงที่ผ่านจาก แก้ว ไปสู่ อากาศ ในเหตุการณ์ปกติแสงจะผ่านออกไปสู่อากาศ แต่เมื่อ มุมตกกระทบเพิ่มขึ้นอย่างเพียงพอ มุมที่แสงผ่านออก จะเพิ่มขึ้นไปถึง มุมตั้งฉาก คือ ที่ตำแหน่ง 90องศา ณ จุดนี้จะไม่มีแสงผ่านออกไปสู่อากาศ อีกต่อไป จึงเรียกมุมนี้ว่า มุมวิกฤต
มุมวิกฤต formula_1 ตามกฎของสเนลล์:
เมื่อมุมตกกระทบมีค่าเท่ากับมุมวิกฤตพอดี ลำแสงสะท้อนจะตั้งฉากกับ เส้นแบ่งเขตระหว่างตัวกลาง เพื่อการยกตัวอย่าง ลำแสงที่มองเห็นได้ เดินทางผ่าน แผ่นอะคริลิก (ที่มีค่าดัชหักเหเท่ากับ 1.50) เข้าไปสู่อากาศ (ที่มีค่าดัชนีหักเหเท่ากับ 1.00). การคำนวณหาค่าของมุมวิกฤต สำหรับตัวกลาง อะคลีลิก ไปสู่ อากาศ ทำได้ดังนี้
ลำแสงตกกระทบที่ เส้นแบ่งเขตระหว่างตัวกลาง ถ้ามีค่าน้อยกว่า 41.8° จะเกิดปรากฏการณ์ ส่องผ่านบางส่วนสะท้อนบางส่วน แต่เมื่อมุมตกกระทบมีค่ามากกว่า 41.8° จะเกิดปรากฏการณ์ สะท้อนกลับทั้งหมด จะไม่มีแสงส่องผ่านไปยังอากาศเลย
ถ้าค่าเศษส่วน: formula_10 มีค่ามากกว่า 1 การคำนวณหา arcsine จะไม่สามารถทำได้ ในความหมายนี้คือจะไม่มีทางเกิด การสะท้อนกลับทั้งหมด ไม่ว่ามุมตกกระทบนั้นจะมีค่ามากแค่ไหน หรือน้อยแค่ไหนก็จะไม่เกิด ปรากฏการณ์สะท้อนกลับทั้งหมด
ดังนั้นมุมวิกฤต จะมีค่าก็ต่อเมื่อ formula_10 มีค่าน้อยกว่า 1การสะท้อนกลับทั้งหมดสามารถพบเห็นได้ เมื่อเราไปว่ายน้ำ เมื่อเรามองจากใต้น้ำจะเห็นได้ว่า ผิวสัมผัสระหว่างน้ำกับอากาศ มีสภาพเหมือนกระจก ตัวอย่างที่พบเห็นได้ง่ายที่สุดคือ การสะท้อนกลับทั้งหมดของแสงจากเพชร ซึ่งส่องความเป็นประกายให้เห็นได้อย่างเด่นชัด และเลนส์ชนิดต่าง ๆ ซึ่งเมื่อเหลือบมองขอบเลนส์ จะเห็นได้ว่า มีลักษณะเป็นวง ๆ ซ้อนกันอยู่หลายวง อันเนื่องมาจาก กระจกเลนส์ทั้งสองด้าน ไม่ได้อยู่ในระนาบเดียวกัน ทั้งนี้ ความมากน้อยของเส้นวง ขึ้นอยู่กับกำลังขยายของเลนส์ชนิดนั้น ๆ
นาเดีย โสณกุล ณ อยุธยา
นาเดีย โสณกุล ณ อยุธยา หรือ นาเดีย นิมิตรวานิช มีชื่อจริงว่า วิชิตา โสณกุล (สกุลเดิม: นิมิตรวานิช; เกิด: 28 พฤษภาคม พ.ศ. 2521) นักแสดงและพิธีกรชาวไทย มีชื่อเสียงจากการเป็นพิธีกรรายการดาวกระจาย และดาวกระจายสุดสัปดาห์
นาเดีย โสณกุล มีชื่อแต่แรกเกิดว่า บุญญารัตน์ นิมิตรวานิช ส่วนชื่อเล่นของเธอได้ตั้งตามชื่อของ "นาเดีย โคมานิชี" นักกีฬายิมนาสติกชาวโรมาเนียเจ้าของเหรียญทองโอลิมปิก
เธอเติบโตขึ้นมาในครอบครัวที่พ่อแม่หย่าร้าง โดยอาศัยอยู่กับมารดาคือ ปิลันธนา ชุนหเขต และน้องสาว อภิษฎา นิมิตรวานิช เธอกล่าวว่าเธอเป็น "ลูกเสี้ยว" ที่มีบิดาเป็นชาวไทยเชื้อสายจีน กับมารดาชาวไทยที่นับถือศาสนาอิสลาม ส่วนตัวเธอนับถือศาสนาอิสลามตามมารดา
นาเดียเรียนชั้นมัธยมที่โรงเรียนราชินี จากนั้นสอบเข้าเรียนระดับอุดมศึกษาได้ที่จุฬาลงกรณ์มหาวิทยาลัย ในคณะอักษรศาสตร์ เอกศิลปะการละคร และศึกษาต่อปริญญาโท เอกการศึกษานอกระบบโรงเรียน คณะครุศาสตร์ จุฬาลงกรณ์มหาวิทยาลัย
ในระหว่างที่เรียนอยู่นี้ นาเดียได้เล่นละครเวที และได้เป็นพิธีกรรายการภาษาไทยในจอ (หรือที่รู้จักกันในชื่อ พี่เอื้อยกับน้องจุก) จากนั้นยังได้แสดงละครโทรทัศน์ และแสดงมิวสิกวิดิโอด้วย จากนั้นได้เข้าร่วมโครงการวีเจเซิร์ช (VJ Search) ได้เป็นวีเจของแชนแนลวีไทยแลนด์ นาเดียได้เขียนบทความชื่อ "นานา นาเดีย" ให้กับนิตยสาร "Oops!" และเป็นพิธีกรรายการ ดาวกระจาย, ดาวกระจายสุดสัปดาห์ และรายการทีเด็ดจัง และแสดงภาพยนตร์โฆษณา
ชีวิตส่วนตัว นาเดียสมรสกับหม่อมหลวงอภิมงคล โสณกุล สมาชิกสภาผู้แทนราษฎรกรุงเทพมหานคร โดยมีพิธีสมรสเมื่อวันที่ 18 กรกฎาคม พ.ศ. 2554 ที่โรงแรมโอเรียนเต็ล หลังจากสมรสจึงเปลี่ยนไปใช้นามสกุล "โสณกุล ณ อยุธยา" และใช้ชื่อในวงการว่า นาเดีย โสณกุล ทั้งสองมีบุตรชายหนึ่งคนคือ นพมงคล โสณกุล ณ อยุธยา
สงครามอังกฤษ–พม่าครั้งที่หนึ่ง
สงครามพม่า–อังกฤษครั้งที่หนึ่ง () เป็นสงครามระหว่างจักรวรรดิอังกฤษกับราชวงศ์โกนบองของพม่า เป็นระยะเวลา 2 ปี ในระหว่าง ค.ศ. 1824–1826 ถือเป็นสงครามครั้งแรกของสงครามพม่า–อังกฤษ ซึ่งเกิดขึ้นทั้งหมด 3 ครั้ง รวมทั้งครั้งนี้
สงครามครั้งนี้เกิดจาก พม่าได้ครอบครองแคว้นอัสสัมของอินเดียได้สำเร็จ ในรัชสมัยพระเจ้าจักกายแมง ก็ต้องเผชิญหน้ากับจักรวรรดิอังกฤษที่กำลังอยู่ในระหว่างล่าอาณานิคมอยู่ในรัชสมัยสมเด็จพระราชินีนาถวิกตอเรียแห่งสหราชอาณาจักร ซึ่งในช่วงเวลานั้นอังกฤษก็กำลังคุกคามอินเดียอยู่
ในระยะแรก กองทัพอังกฤษยังไม่จัดเจนในการสงครามครั้งนี้ เนื่องจากไม่คุ้นกับสภาพภูมิอากาศและภูมิประเทศ และยุทธวิธีการรบ แต่ทว่า ผลของการสู้รบมาถึงจุดพลิกผันที่ให้ถึงที่สิ้นสุดเอาเมื่อถึงวันที่ 1 ธันวาคม – 14 ธันวาคม ค.ศ. 1824 ซึ่งเป็นสมรภูมิในปริมณฑลย่างกุ้ง มหาพันธุละ แม่ทัพใหญ่ของฝ่ายพม่า ซึ่งนำกองกำลังประมาณ 60,000 นาย จากกรุงรัตนปุระอังวะ ซึ่งเป็นเมืองหลวง ปะทะกับกองทัพอังกฤษ ซึ่งประกอบด้วย ทหารสัญชาติอังกฤษไม่เกิน 1,300 นาย และทหารแขก (ซีปอย) 2,500 นาย ในเวลาเพียง 15 วัน กองทัพพม่าสูญเสียเป็นอย่างยิ่ง จนมหาพันธุละเหลือกำลังทหารเพียง 7,000 นายเท่านั้น ต้องถอยร่นไปตั้งรับที่เมืองดนูพยู หรือทุนพยู จนลำน้ำปันฮะลาย ซึ่งเป็นลำน้ำสำคัญที่ตัดออกสู่แม่น้ำอิระวดี ซึ่งเป็นแม่น้ำสายใหญ่ มหาพันธุละใช้ยุทธวิธีการรบแบบสมัยโบราณ ที่เคยกระทำใช้ได้ผลสำเร็จมาแล้วในการรบแต่ละครั้งในประวัติศาสตร์ภูมิภาคเอเชียอาคเนย์ คือ การตั้งค่ายและป้อมปืนขึ้นริมน้ำทั้งสองฟากเพื่อดักยิงเรือของข้าศึกที่ผ่านมา แต่ด้วยเทคโนโลยีทางอาวุธที่ทันสมัยกว่าและระเบียบวิธีการรบของกองทัพอังกฤษ มหาพันธุละเป็นฝ่ายแพ้อย่างยับเยิน และหลังจากนั้นในวันที่ 1 เมษายน ปีถัดมา มหาพันธุละก็เสียชีวิตลงด้วยสะเก็ดปืนใหญ่ระเบิดที่เมืองดนูพยูนั่นเอง เมื่อถูกฝ่ายอังกฤษใช้ปืนใหญ่ที่ทันสมัยกว่ารวมทั้งปืนครก ขึ้นตั้งเป็นหอรบระดมยิงกระหน่ำค่ายของพม่า
สงครามสิ้นสุดลงที่การทำสนธิสัญญารานตะโบ เมื่อวันที่ 24 กุมภาพันธ์ ค.ศ. 1826 ซึ่งมีเนื้อหาสำคัญ คือ อังกฤษจะผนวกเอาอะระกันและตะนาวศรี ซึ่งเป็นเมืองท่าสำคัญด้านทะเลอันดามันไปเป็นสิทธิ์ขาดอย่างที่จะเรียกเอาคืนไม่ได้ พร้อมทั้งพม่าต้องสัญญาว่าจะไม่เข้าไปยุ่งเกี่ยวกับกิจการของดินแดนทางทิศตะวันตกเฉียงเหนือ คือ แคว้นอัสสัม, กะจาร์, ซินเตีย และมณีปุระ ซึ่งภายหลัง อังกฤษผนวกรวมเป็นส่วนหนึ่งของบริติชราช ซึ่งปกครองโดย ข้าหลวงใหญ่ของอังกฤษที่กัลกัตตา นอกจากนี้แล้ว พม่ายังต้องชดใช้ค่าปฏิกรรมสงครามให้อังกฤษเป็นจำนวนเงิน 2,000,000 ปอนด์สเตอร์ลิง และต้องยอมให้อังกฤษตั้งสถานกงสุลขึ้นในกรุงรัตนปุระอังวะ ซึ่งมี จอห์น ครอว์ฟอร์ด เป็นกงสุลคนแรก
ซึ่งสงครามครั้งนี้ ได้ส่งผลกระทบอย่างมากต่ออาณาจักรโกนบอง ที่ถือได้ว่ามีอำนาจสูงสุดในภูมิภาคเอเชียอาคเนย์ขณะนั้น ซึ่งนับจากนี้ต่อไป พม่าไม่อาจจะแสดงอิทธิพลหรือแผ่แสนยานุภาพใด ๆ อีกต่อไป และนำไปสู่การสิ้นสุดลงของราชวงศ์โกนบอง ซึ่งเป็นราชวงศ์สุดท้ายในประวัติศาสตร์พม่า และถือเป็นสิ้นสุดของระบอบราชาธิปไตยของพม่าในปี ค.ศ. 1885 หลังสิ้นสุดสงครามพม่า-อังกฤษ ครั้งที่ 3
สึ (เมือง)
สึ () เป็นเมืองเอกของจังหวัดมิเอะ ประเทศญี่ปุ่น บริเวณอ่าวอิเซะ ทางทิศเหนือติดกับเมืองซูซูกะ และเมืองคาเมยามะ ทางทิศตะวันตกติดกับเมืองอิงะ เมืองนาบาริ และจังหวัดนาระ ทางทิศใต้ติดกับเมืองมัตสึซากะ ในปี พ.ศ. 2554 มีจำนวนประชากร 289,389 คน
นีลส์ คริสตี
นีลส์ คริสตี (; 24 กุมภาพันธ์ พ.ศ. 2471 – 27 พฤษภาคม พ.ศ. 2558) เป็นนักสังคมวิทยาและผู้เชี่ยวชาญอาชญาวิทยาชาวนอร์เวย์ เขาเป็นศาสตราจารย์ด้านอาชญาวิทยาที่มหาวิทยาลัยออสโล ตั้งแต่ ค.ศ. 1966 ในช่วงระหว่างนี้เขามีผลงานหนังสือชื่อ "Pinens begrensning" ซึ่งเริ่มตีพิมพ์ใน ค.ศ. 1981 โดยได้รับการแปลในสิบเอ็ดภาษา เขาได้รับปริญญากิตติมศักดิ์หนึ่งใบจากมหาวิทยาลัยโคเปนเฮเกน คริสตีเป็นที่รู้จักกันดีในบทวิจารณ์ด้านการปราบปรามยาเสพติด, สังคมอุตสาหกรรม และคดีทางเรือนจำมาอย่างยาวนาน
นอกจากนี้ เขายังเป็นหนึ่งในสมาชิกของวิทยาลัยวิทยาศาสตร์และจดหมายแห่งนอร์เวย์ด้วยเช่นกัน
เจือง เติ๊น ซาง
เจือง เติ๊น ซาง (; 21 มกราคม พ.ศ. 2493 — ) เป็นอดีตประธานาธิบดีของเวียดนาม เป็นสมาชิกระดับผู้นำของพรรคคอมมิวนิสต์เวียดนาม ได้รับเลือกเป็นผู้นำอันดับหนึ่งของพรรคจากการประชุมสามัญพรรคคอมมิวนิสต์เวียดนามครั้งที่ 11 ซึ่งจัดที่ฮานอย เมื่อเดือนมกราคม พ.ศ. 2554 ต่อมาได้รับเลือกเป็นประธานาธิบดีของเวียดนามจากการลงคะแนนระดับประเทศในเดือนกรกฎาคมืาา่าาา
หลอดเลือดแดงสู่ปอด
หลอดเลือดแดงสู่ปอด หรือ พัลโมนารีอาร์เทอรี () เป็นหลอดเลือดแดงซึ่งนำเลือดที่ปราศออกซิเจนจากหัวใจเข้าสู่ปอด ซึ่งถือว่าเป็นหลอดเลือดแดงเพียงชนิดเดียวที่บรรจุเลือดแดงที่ปราศออกซิเจน
ในหัวใจของมนุษย์ หลอดเลือดแดงสู่ปอดทั้งหลายจะมีจุดเริ่มต้นที่บริเวณหัวใจห้องล่างขวา ซึ่งเป็นหลอดเลือดขนาดใหญ่ราว 3 เซนติเมตรแต่สั้นประมาณ 5 เซนติเมตร แล้วแตกกิ่งออกเป็นสองเส้น (ซ้ายกับขวา) ซึ่งนำเลือดที่ปราศออกซิเจนไปสู่ปอด และเข้าสู่หลอดเลือดผอยบริเวณถุงลมของปอด เพื่อแลกเปลี่ยนก๊าซคาร์บอนไดออกไซต์บางส่วนออกไปและรับออกซิเจนเข้ามา ซึ่งเป็นหนึ่งกระบวนการของระบบหายใจ ความดันหลอดเลือดแดงสู่ปอดของมนุษย์จะอยู่ที่ 9 - 18 มม.ปรอท ในขณะที่ความดันหลอดเลือดฝอยในปอดจะอยู่ที่ไม่เกิน 25มม.ปรอท หากเกินกว่านี้แสดงถึงภาวะความดันโลหิตในปอดสูง
จัตุรัสแดง
จัตุรัสแดง (, Krásnaya plóshchad) เป็นจัตุรัสกลางเมืองของของกรุงมอสโก สหพันธรัฐรัสเซีย จัตุรัสแดงมีขนาดกว้าง 70 เมตร ยาว 695 เมตร มีขนาดพื้นที่รวม 23,100 ตารางเมตร จัตุรัสแดงอาจถือได้ว่าเป็นจัตุรัสกลางกรุงมอสโกและทั้งประเทศรัสเซียเพราะถนนสายสำคัญทุกสายของกรุงมอสโกจะวิ่งตรงออกจากจัตุรัสแดงแห่งนี้ นอกจากนี้ จัตุรัสแดงยังเป็นสถานที่ตั้งของมหาวิหารเซนต์เบซิล และสุสานวลาดิมีร์ เลนินอีกด้วย ชื่อจัตุรัสแดงมักเข้าใจผิดว่า คำว่า "แดง" ในชื่อจัตุรัส มาจากสีของคอมมิวนิสต์ หรือสีของอิฐในบริเวณนั้นที่เป็นสีแดง แต่แท้จริงแล้วชื่อจัตุรัสแดง มาจากภาษารัสเซียคำว่า красный (krásnyj) ซึ่งในภาษารัสเซียดั้งเดิมมีความหมายว่า สวยงาม ในขณะที่ภาษารัสเซียสมัยใหม่ แปลว่าสีแดง
จัตุรัสแดงถูกตั้งขึ้นในช่วงศตวรรษที่ 15 ภายใต้พระราชโองการของพระเจ้าอีวานมหาราช การสร้างจัตุรัสแดงนี้มีจุดประสงค์เพื่อปรับปรุงความปลอดภัยของพระราชวังเครมลินโดยการสร้างพื้นที่นอกกำแพงวังสำหรับใช้ยิงเพราะตำแหน่งที่จัตุรัสแดงตั้งอยู่นั้นขาดแนวป้องกันทางธรรมชาติ โดยพื้นที่ของจัตุรัสแดงในสมัยนั้นถือเป็นศูนย์กลางของการค้าขาย ต่อมาในสมัยของพระเจ้าซาร์อีวานที่ 4 มหาวิหารเซนต์เบซิล มหาวิหารที่ถือเป็นหนึ่งในสัญลักษณ์ของจัตุรัสแดงในปัจจุบันก็ได้ถูกสร้างขึ้น หลังจากนั้นจัตุรัสแดงก็ถูกปรับปรุงพื้นที่เรื่อยมา จนกระทั่งหลังจากการรุกรานของฝรั่งเศสโดยนโปเลียน มีการเปลี่ยนแปลงครั้งใหญ่เกิดขึ้น อาคารบางหลังและสิ่งปลูกสร้างสำหรับการค้าขายซึ่งถูกไฟไหม้ได้ถูกรื้อถอนออกและมีการสร้างสิ่งใหม่ ๆ ขึ้นแทน อาทิเช่น รถราง การประดับด้วยโคมไฟ ห้างสรรพสินค้า GUM เป็นต้น
สมัยสหภาพโซเวียต จัตุรัสแดงใช้เป็นที่สำหรับการเดินสวนสนามแสดงแสนยานุภาพทางทหาร โดยจะมีการแสดงแสนยานุภาพทางการทหารสำหรับวันเมย์เดย์, วันแห่งชัยชนะ และการปฏิวัติเดือนตุลาคม การเดินขบวนสวนสนามที่เด่น ๆ มีอยู่ 2 เหตุการณ์ที่เกี่ยวข้องกับมหาสงครามรักชาติ คือ การเดินขบวนในปี ค.ศ. 1941 ซึ่งในเวลานั้น สหภาพโซเวียตกำลังถูกรุกรานโดยนาซีเยอรมนี ทหารที่มาเดินขบวนนั้น หลังเสร็จสิ้นการเดินขบวนก็ถูกส่งตรงจากจัตุรัสแดงไปแนวหน้าทันที และ อีกครั้งคือการเดินขบวนใน ค.ศ. 1945 ซึ่งเป็นการเดินฉลองชัยชนะหลังจากที่นาซีเยอรมนียอมแพ้ต่อสหภาพโซเวียตแล้ว
ต่อมาในปัจจุบัน จัตุรัสแดงถูกใช้เป็นสถานที่สำหรับการจัดแสดงของศิลปินและวงดนตรีชื่อดังหลายกลุ่มเช่น ชากีรา วงสกอร์เปียนส์ พอล แม็กคาร์ตนีย์ เป็นต้น นอกจากนี้ในเดือนมกราคม ค.ศ. 2008 รัสเซียได้ประกาศว่าจะกลับมาเดินขบวนอีกครั้งและในเดือนพฤษภาคมปีเดียวกัน ก็ได้มีการเดินขบวนเป็นครั้งแรกหลังจากการล่มสลายของสหภาพโซเวียต ล่าสุดในวันที่ 9 พฤษภาคม ค.ศ. 2010 ในโอกาสครบรอบ 65 ปีของการยอมรับความพ่ายแพ้ของเยอรมนี กองทหารจากฝรั่งเศส โปแลนด์ และสหราชอาณาจักรได้ร่วมกันเดินสวนสนามในวันแห่งชัยชนะที่มอสโกเป็นครั้งแรกในประวัติศาสตร์
ในปี พ.ศ. 2533 จัตุรัสแดงและอนุสาวรีย์เครมลินได้รับการคัดเลือกจาก UNESCO ให้เป็นมรดกโลกด้วยข้อกำหนดและหลักเกณฑ์ในการพิจารณา ดังต่อไปนี้
ฮัมฮึง
ฮัมฮึง (; ) เป็นเมืองทางตอนกลางค่อนไปทางตะวันออกของประเทศเกาหลีเหนือ ประชากรค.ศ. 1993 ราว 709,000 คน เคยเป็นศูนย์กลางการค้าใน ค.ศ. 1392 - ค.ศ. 1910 และพัฒนาเป็นเมืองอุตสาหกรรมในปี ค.ศ. 1920 ระหว่างสงคราม โรงงานได้ถูกทำลายจากการทิ้งระเบิดของสหรัฐอเมริกา นอกจากนั้นยังความสำคัญด้านสถาบันการศึกษาอีกด้วย
เมืองฮัมฮึง ตั้งอยู่ริมฝั่งแม่น้ำซ็องช็อน ในมณฑลฮัมกยองใต้
เมืองฮัมฮึง เป็นแหล่งอุตสาหกรรมเคมีที่สำคัญของเกาหลีเหนือโรงละครฮัมฮึง เป็นโรงละครที่ใหญ่ที่สุดในประเทศเกาหลีเหนือ
เกรนไดเซอร์
"เกรนไดเซอร์" (อังกฤษ: Grendizer) เป็นหุ่นยนต์ตัวละครในเรื่อง UFO Robot Grendizer (ญี่ปุ่น: UFOロボ·グレンダイザー) โดยโตเอแอนิเมชัน บางครั้งเรียก UFO Robo Grendizer เริ่มต้นในปี 2518
เป็นการ์ตูนทางโทรทัศน์ เรื่องที่สามในไตรภาคของ มาชินเกอร์ ออกอากาศในประเทศญี่ปุ่น ระหว่างช่วงวันที่ 5 ตุลาคม 2518 ถึง 27 กุมภาพันธ์ 2520 รวมทั้งสิ้น 74ตอน
เกรนไดเซอร์ ได้ชื่อมาจากวัสดุในเนื้อเรื่องคือ สเปซอัลลอยเกรน มีคุณสมบัติคล้ายกับ ซุปเปอร์อัลลอยแซด ในเกรทมาชินก้า
ปรากฏเป็นหุ่นยนตร์ของเล่นในชุด Shogun Warriors ของ Mattel ยังเป็นที่นิยมใน ตะวันออกกลาง ฝรั่งเศส และใน ควิเบค (จังหวัดหนึ่งในประเทศ แคนาดา) โดยมีชื่อที่ใช้เรียกว่า Goldorak ในอิตาลี่มีชื่อว่า Goldrake
พญากระรอก
พญากระรอก () เป็นสัตว์ฟันแทะจำพวกกระรอกที่มีขนาดใหญ่สกุลหนึ่ง โดยจัดอยู่ในวงศ์ย่อย Ratufinae และใช้ชื่อสกุลว่า "Ratufa" (/รา-ตู-ฟา/)
พบทั้งหมด 4 ชนิด แพร่กระจายพันธุ์ตั้งแต่อนุทวีปอินเดียไปจนถึงตอนใต้ของจีน และเอเชียตะวันออกเฉียงใต้ มีพฤติกรรมอาศัยและหากินบนต้นไม้ใหญ่ในป่าดิบ มีขนาดความยาวโดยเฉลี่ยของลำตัวไม่รวมหางประมาณ 1 ฟุต
ในยุคก่อนประวัติศาสตร์ เชื่อว่าพญากระรอกมีความหลากหลายทางชนิดมากกว่านี้ เพราะมีสัตว์ที่มีลักษณะคล้ายคลึงกันอยู่ในยุคกลางไมโอซีน (ประมาณ 16-15.2 ล้านปีก่อน) พบในเยอรมนี
องค์การบริหารส่วนตำบลท่าซัก
องค์การบริหารส่วนตำบลท่าซัก ตำบลท่าซัก อยู่ในเขตพื้นที่การปกครองของอำเภอเมืองนครศรีธรรมราช จังหวัดนครศรีธรรมราช โดยตั้งอยู่ทางทิศตะวันออกค่อนไปทางเฉียงเหนือ ของที่ว่าการอำเภอเมืองนครศรีธรรมราช พื้นที่ทั้งหมด 45.080 ตารางกิโลเมตร จำนวน 9 หมู่บ้าน พื้นที่ทางการเกษตรประมาณ 12,191 ไร่
ประวัติของตำบลท่าซักจะมีความสัมพันท์กับประวัติของวัดคงคาเลียบ จึงน่าจะมีมาตั้งแต่สมัยนครดอนพระ (ตรงกับสมัยอยุธยา) แต่ได้ร้างราไป และมีการสถาปนาขึ้นมาใหมประมาณสมัยรัชกาลที่ 4 แห่งกรุงรัตนโกสินทร์ คนเฒ่าคนแก่ที่อยู่ใกล้วัดนี้บอกว่า เดิมทีบริเวณวัดนี้เป็นที่ลาดกว้างริมคลองท่าซัก เป็นที่หยุดพักของเรื่อก่อนออกปากอ่าวนคร และมีชุมชมอยู่ใกล้วัดค่อนข้างแน่นมาช้านานแล้ว คลองท่าซักเป็นคลองสำคัญที่เป็นทางออกสู่ทะเลของเมืองนครฯ มีด่านขนอน (ด่านแรก) ที่ใกล้วัดท่าโพธิ์ (ด่านยุคหลังอยู่ใกล้สะพานราเมศวร์) จะเห็นได้ว่าคลองเส้นนี้เป็นคลองสำคัญทั้งทางเศรษฐกิจและการเมืองของเมืองนคร ในสมัยนครดอนพระจนมาถึงสมัยหลังสงครามโลกครั้งที่ 2 เล็กน้อย
แม้ว่าจะมีหลักฐานตั้งแต่สมัยต้นรัตนโกสินทร์ว่าบางตอนของคลองโดยเฉพาะตั้งแต่ด่านขนอนขึ้นมาถึงสันทรายของเมืองจะตื้นเขินในฤดูแล้งก็ยังต้องใช้ เพราะเป็นเส้นทางออกสู่ทะเลที่ใกล้ เป็นไปได้ว่าการเดินทางออกสู่ทะเลด้วยเรือใหญ่ในสมัยนั้น จะต้องมาขึ้นเรือที่บริเวณวัดคงคาเลียบ ซึ่งอยู่ใกล้ปากอ่าวนครเพราะคลองที่จะออกสู่ทะเลส่วนนี้ คงจะไม่มีการติดสันดอนหรือตื้นเขินในบริเวณใกล้ๆ กันนี้ จึงมีการพบซากเรือสมอเรือ หรือชิ้นส่วนของเรือขนาดใหญ่มากมายเป็นหลักฐานสำคัญที่จะพิสูจน์ถึงความเป็นไปได้ในข้อสัณนิษฐานดังกล่าวได้ดี
องค์การบริหารส่วนตำบลท่าซัก จัดตั้งขึ้นโดยพระราชบัญญัติสภาตำบลและองค์การบริหารส่วนตำบล พ.ศ. 2537 มีพื้นที่ในความรับผิดชอบทั้งหมด 45.080 ตารางกิโลเมตร เป็นพื้นที่ ทางการเกษตรประมาณ 12,191 ไร่ แบ่งพื้นที่การปกครองเป็น 9 หมู่บ้าน มีตราประจำองค์การบริหารส่วนตำบลท่าซักเป็นรูปปืนใหญ่และสมอเรือ ซึ่งปัจจุบันสำนักงานตั้งอยู่ที่หมู่ 5 บ้านนาวง ตำบลท่าซัก อำเภอเมืองนครศรีธรรมราช จังหวัดนครศรีธรรมราช
องค์การบริหารส่วนตำบลท่าซัก ตั้งอยู่ทางทิศตะวันออกของตัวเมืองนครศรีธรรมราช
ตำบลท่าซัก มีสภาพเป็นที่ราบชายฝั่งทะเลทางหมู่บ้านตอนล่าง สภาพดินอ่อนและ ดินเลน มีแม่น้ำท่าซักไหลผ่านตลอดปี ฤดูแล้งดินแข็งและมีฝุ่น ในฤดูฝนมีน้ำท่วมขัง และมีพายุ การคมนาคมติดต่อระหว่างตำบล อำเภอ จังหวัด ส่วนมากใช้เส้นทางถนนสายทางหลวงหมายเลข 4102 เส้นทางคมนาคมภายในตำบล หมู่บ้าน เป็นถนนลูกรัง ถนนคอนกรีต และถนน ลาดยาง
ตำบลท่าซัก มีสภาพภูมิอากาศในพื้นที่ตำบลเป็นภูมิอากาศแบบมรสุมเมืองร้อนตลอดฤดูกาล อุณหภูมิเฉลี่ย 26.00 องศาเซลเซียส ฤดูกาลแบ่งเป็น 2 ฤดู คือ
องค์การบริหารส่วนตำบลท่าซักแบ่งเขตการปกครองออกเป็น 9 หมู่บ้าน ได้แก่
จำนวนวัดในเขตองค์การบริหารส่วนตำบลท่าซักมีทั้งหมด 2 วัด คือ
การออกเสียง
การออกเสียง อาจเรียกว่า เสียงอ่าน คำอ่าน หรือแม้แต่ การอ่าน หมายถึงวิธีการหรือรูปแบบของคำหรือวลีในภาษาที่ถูกพูดหรือเปล่งเสียงออกมา ถ้ากล่าวถึง "การออกเสียงที่ถูกต้อง" จะหมายถึงการออกเสียงโดยอิงสำเนียงที่เฉพาะเจาะจงอย่างหนึ่ง เช่นสำเนียงกลางมาตรฐาน
ปัจเจกบุคคลหรือกลุ่มบุคคลหลากหลายสามารถพูดคำหรือวลีหนึ่ง ๆ ด้วยวิธีการที่แตกต่างกัน ขึ้นอยู่กับปัจจัยหลายอย่างอาทิ ภูมิภาคที่พวกเขาเติบโตหรืออาศัยอยู่ หรือในกรณีที่พวกเขามีความผิดปกติในการพูดหรือความผิดปกติในการเปล่งเสียง กลุ่มชาติพันธุ์ ชั้นชนทางสังคม หรือการศึกษาของพวกเขา
พยางค์ต่าง ๆ นับว่าเป็นหน่วยของเสียง (phone) ที่ถูกใช้ในภาษา แขนงวิชาของภาษาศาสตร์ที่ศึกษาเกี่ยวกับหน่วยของเสียงคือสัทศาสตร์ (phonetics) เสียงต่าง ๆ ที่มีบทบาทเดียวกันและถูกรวมเข้าด้วยกันเป็นชั้นเรียกว่าหน่วยเสียง (phoneme) และการศึกษาเกี่ยวกับหน่วยเสียงคือสัทวิทยา (phonology)
เสียงในฐานะองค์ประกอบของการเปล่งเสียงโดยปกติในทางวิชาการจะอธิบายด้วยสัทอักษรสากล (IPA) นอกจากนี้เสียงก็สามารถอธิบายได้ด้วยพยางค์ที่เทียบเท่ากันเช่น การออกเสียงของคำว่า "สงบ" สามารถแสดงเป็น "สะ"-หฺงบ หรือคำว่า "pronunciation" อธิบายได้เป็น pr"uh"-nuhn-see-ey-sh"uh"n เป็นต้น แต่วิธีการอย่างหลังก็อาจทำให้เกิดความกำกวมเนื่องจากปัจจัยต่าง ๆ ของบุคคลดังที่ได้กล่าวแล้ว
ประวัฒน์ อุตโมท
ดร.ประวัฒน์ อุตโมท หรือ ดร.ประวัฒน์ อุตตะโมต บุคคลล้มละลาย อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตที่ปรึกษารัฐมนตรีว่าการกระทรวงอุตสาหกรรม และอดีตรัฐมนตรีช่วยว่าการกระทรวงเกษตรและสหกรณ์
ประวัฒน์ อุตโมท เกิดเมื่อวันที่ 22 มิถุนายน พ.ศ. 2497 เป็นบุตรของนายประกิต อุตตะโมต อดีตรองปลัดกระทรวงมหาดไทย และนางอำไพวรรณ มีน้อง 5 คน หนึ่งในนั้นคือนางพนิตา กำภู ณ อยุธยา อดีตปลัดกระทรวงการพัฒนาสังคมและความมั่นคงของมนุษย์ สำเร็จการศึกษาระดับปริญญาตรี ด้านรัฐศาสตร์ จากมหาวิทยาลัยเอ็มโพเรียสเตท ประเทศสหรัฐอเมริกา ระดับปริญญาโท ด้านรัฐประศาสนศาสตร์ จากมหาวิทยาลัยมิดเดิ้ลเทนเนสซี่สเตท สหรัฐอเมริกา และปริญญาเอก ด้านรัฐศาสตร์ จากมหาวิทยาลัยฮูสตัน ประเทศสหรัฐอเมริกา และเป็นนักการเมืองที่มีความสนิทสนมกับ พ.ต.ท.ทักษิณ ชินวัตร และพล.ต.อ.ชิดชัย วรรณสถิตย์
ประวัฒน์ อุตโมท สมรสกับนางฤดีนาฎ อุตตะโมท มีบุตร 2 คน คือ นายโสพัฒน์ อุตตะโมท และนางสาวศุธาภา อุตตะโมท
ประวัฒน์ อุตโมท เคยเป็นสมาชิกสภาผู้แทนราษฎร จังหวัดจันทบุรี หลายสมัย ได้รับเลือกตั้งเป็นสมาชิกสภาผู้แทนราษฎรครั้งแรกในการเลือกตั้ง พ.ศ. 2529 สังกัดพรรคประชาธิปัตย์ ต่อมาได้ย้ายมาสังกัดพรรคประชากรไทย และได้รับเลือกตั้งอีก 2 สมัย คือในปี พ.ศ. 2531 และ พ.ศ. 2535(1) ต่อมาในการเลือกตั้ง พ.ศ. 2535 (ครั้งที่ 2) จึงได้ย้ายมาสังกัดพรรคชาติพัฒนา ของพลเอกชาติชาย ชุณหะวัณ ได้รับเลือกตั้งในนามพรรคชาติพัฒนา 3 สมัย
เขายังเป็นสมาชิก ส.ส.กลุ่ม 16 อีกด้วย
ต่อมาในปี พ.ศ. 2544 ย้ายมาลงสมัครในสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับนางคมคาย พลบุตร กระทั่งในปี พ.ศ. 2554 ได้ลงสมัครรับเลือกตั้งในสังกัดพรรคเพื่อไทย (แบบบัญชีรายชื่อ) และได้รับเลือกตั้งเป็นสมาชิกสภาผู้แทนราษฎร (ลำดับสุดท้ายของบัญชีพรรคเพื่อไทย)
ประวัฒน์ อุตโมท เคยได้รับการแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกชวลิต ยงใจยุทธ ซึ่งมีนายชูชีพ หาญสวัสดิ์ เป็นรัฐมนตรีว่าการฯ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 78
สนามกีฬาโอลิมปิกโฌเอา อาเวลังฌี
สนามกีฬาโอลิมปิกโฌเอา อาเวลังฌี () หรือมีชื่อเล่นว่า เองเฌญเญา () เป็นสนามกีฬาอเนกประสงค์ ตั้งอยู่ที่ย่านเองเฌญญูจีเดงตรูในเมืองรีโอเดจาเนโร ประเทศบราซิล โดยมากมักใช้เป็นสนามแข่งกีฬาฟุตบอลและกรีฑา และเป็นสนามกีฬาเหย้าของสโมสรฟุตบอลบอตาโฟกู ชื่อของสนามกีฬาตั้งเป็นเกียรติแก่โฌเอา อาเวลังฌี ประธานฟีฟ่าระหว่างปี ค.ศ. 1974-1998
สนามกีฬาแห่งนี้จะใช้เป็นสนามแข่งกรีฑาในโอลิมปิกฤดูร้อน 2016, พาราลิมปิกฤดูร้อน 2016 และมิลิทรีเวิลด์เกมส์ 2011 สนามกีฬาสามารถเพิ่มความจุได้ถึง 60,000 คน
รายพระนามพระมหากษัตริย์ที่มีพระราชทรัพย์มากที่สุดในโลก
รายพระนามพระมหากษัตริย์ที่มีพระราชทรัพย์มากที่สุดทั่วโลก โดยไม่นับรวมทรัพย์สินอันเป็นของรัฐหรือรัฐบาล เรียงตามลำดับจำนวนพระราชทรัพย์
สโมสรฟุตบอลโปร์ตู
ฟูเตบอลกลูบึดูโปร์โต้ () หรือ สโมสรฟุตบอลโปร์โต้ () เป็นสโมสรกีฬาหลายประเภทของโปรตุเกส จากเมืองโปร์ตู ถึงแม้ว่าสโมสรจะประสบกับกีฬาหลากหลายประเภท แต่มักรู้จักที่สุดกับกีฬาฟุตบอล สโมสรก่อตั้งที่เมืองโปร์ตูเมื่อวันที่ 28 กันยายน ค.ศ. 1893 เป็นหนึ่งในสามของสโมสรฟุตบอลใหญ่ในโปรตุเกส (อีก 2 สโมสรคือไบฟีกาและสปอร์ติงซีพี)
สโมสรฟุตบอลโปร์ตู ถือเป็นสโมสรโปรตุเกสที่ประสบความสำเร็จที่สุดในการแข่งขันระหว่างประเทศ กับชัยชนะ 7 ครั้ง และเป็นสโมสรที่ประสบความสำเร็จเป็นอันดับ 2 ในลีกโปรตุเกส กับชัยชนะ 62 ครั้ง เป็นรองไบฟีกาที่ชนะ 66 ครั้ง
สโมสรเป็นหนึ่งในสมาชิกที่ร่วมก่อตั้งปรีไมราลีกา ในปี ค.ศ. 1933 ร่วมกับไบฟีกาและสปอร์ติง และเป็นสโมสรที่ไม่เคยตกชั้นจากลีกอันดับสูงสุดของฟุตบอลโปรตุเกส และยังเป็นหนึ่งในสมาชิกกลุ่ม จี-14 ที่ปัจจุบันเลิกไปแล้ว และเป็นหนึ่งในสมาคมสโมสรยุโรป (เป็นหนึ่งในผู้ก่อตั้งเช่นกัน)
ชเว ยองซอก (แก้ความกำกวม)
ชเว ยองซอก () ในภาษาเกาหลีอาจหมายถึง:
ทินวัฒน์ มฤคพิทักษ์
ทินวัฒน์ มฤคพิทักษ์ เกิดเมื่อวันที่ 19 มกราคม พ.ศ. 2487 ที่อำเภอนครชัยศรี จังหวัดนครปฐม เป็นพี่ชายของ ประสาร มฤคพิทักษ์ สมาชิกสภาปฏิรูปแห่งชาติ อดีตสมาชิกวุฒิสภา ประธานกรรมการ บริษัท ชีวิตธุรกิจ จำกัด และนักเคลื่อนไหวทางการเมือง
จบการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ ปริญญาโทวิทยาศาสตร์ สาขาสิ่งแวดล้อม มหาวิทยาลัยมหิดล จากนั้นได้เดินทางไปศึกษาต่อด้านการพูดและมนุษยสัมพันธ์ที่สถาบันเดล คาร์เนกี กรุงลอนดอน ประเทศอังกฤษ เมื่อศึกษาจบแล้วเดินทางกลับประเทศไทย ได้ก่อตั้งสถาบันพัฒนาบุคลิกภาพและการพูดในที่ชุมชน เมื่อปี พ.ศ. 2515 ซึ่งถือได้ว่าเป็นสถาบันสอนการพูดแห่งแรก ๆ ของประเทศไทย และยังคงดำเนินกิจการจนถึงปัจจุบัน
ทินวัฒน์ มฤคพิทักษ์ เป็นที่รู้จักดีจากการเป็นนักพูด เป็นบุคคลแรกที่จัดการทอล์คโชว์ขึ้นในประเทศไทย เป็นวิทยากรอบรมการพูดและสร้างเสริมบุคลิกภาพ จนทำให้ได้รับการขนานนามว่า "ต้นตำรับนักพูดเมืองไทย"
แต่ในช่วงสงครามอิรัก ในปี พ.ศ. 2546 ที่สหรัฐอเมริกาบุกโจมตีอิรักทั้งทางอากาศและภาคพื้นดิน ทินวัฒน์ได้แสดงความเห็นว่า หากสหรัฐอเมริกาต้องการเอาชนะอิรักให้ได้อย่างเด็ดขาด ให้ใช้ระเบิดน้ำมันหมู ทำให้ถูกโจมตีและวิพากษ์วิจารณ์จากสังคมหลายภาคส่วนถึงความเหมาะสม ทำให้เจ้าตัวต้องแสดงความรับผิดชอบด้วยการลาออกจากการเป็น ส.ส.ทันที
ในทางการเมือง เคยเป็นผู้ร่วมก่อตั้งพรรคพลังใหม่ ในปี พ.ศ. 2517 และเป็นกรรมการบริหารพรรคกิจประชาคม เป็นสมาชิกสภาผู้แทนราษฎร (ส.ส.) ในพื้นที่กรุงเทพมหานคร ของพรรคพลังธรรม 4 สมัย และในระบบบัญชีรายชื่อของพรรคไทยรักไทย 1 สมัย เคยเป็นที่ปรึกษารัฐมนตรีว่าการกระทรวงพาณิชย์ ที่ปรึกษารัฐมนตรีว่าการทบวงมหาวิทยาลัย รัฐมนตรีช่วยว่าการกระทรวงสาธารณสุข และประธานคณะธรรมาธิการการสิ่งแวดล้อม สภาผู้แทนราษฎร
ในปี พ.ศ. 2554 ได้มีคำสั่งศาลล้มละลายกลาง โดยธนาคารกรุงเทพเป็นโจทย์ผู้ฟ้องร้อง สั่งให้ทินวัฒน์ และมาลีรัตน์ ภริยา เป็นบุคคลล้มละลาย และมีคำสังให้พิทักษ์ทรัพย์ในบริษัทของเจ้าตัว
ปัจจุบัน เป็นพิธีกรดำเนินรายการ เก่ง ซึ่งเป็นรายการวิเคราะห์สถานการณ์การเมืองและเรื่องทั่วไปของบ้านเมือง ออกอากาศทางสถานีโทรทัศน์ไททีวี ช่อง 2 ในเวลาประมาณ 21.00 น. ทุกคืนวันเสาร์
เอชทีทีพีเอส
เกณฑ์วิธีขนส่งข้อความหลายมิติแบบมั่นคง หรือ เอชทีทีพีเอส () เป็นการผสม Hypertext Transfer Protocol เข้ากับโพรโทคอล SSL/TLS เพื่อสร้างการสื่อสารแบบเข้ารหัส และความสามารถในการระบุเว็บเซิร์ฟเวอร์ว่าปลอดภัย การเชื่อมต่อแบบ HTTPS มักใช้สำหรับการทำธุรกรรมทางการเงินบนเว็บ และการทำธุรกรรมที่ต้องรักษาเป็นของลับในระบบสารสนเทศของบริษัท
เน็ตสเคปคอมมิวนิเคชันส์ สร้าง HTTPS ขึ้นในปี ค.ศ. 1994 สำหรับเว็บเบราว์เซอร์ เน็ตสเคป แนวิเกเตอร์ แรกเริ่มเดิมที HTTPS ใช้โพรโทคอล SSL ต่อมา SSL ได้พัฒนากลายเป็น Transport Layer Security (TLS) รุ่นปัจจุบันของ HTTPS ถูกกำหนดอย่างเป็นทางการโดย RFC 2818 ในเดือนพฤษภาคม 2000
วงศ์ปลาอินทรี
วงศ์ปลาอินทรี () เป็นวงศ์ของปลากระดูกแข็งวงศ์หนึ่ง จัดอยู่ในอันดับปลากะพง (Perciformes) ใช้ชื่อวิทยาศาสตร์ว่า Scombridae
มีรูปร่างโดยรวม คือ มีลำตัวเพรียวยาวเป็นทรงกระสวย นัยน์ตากลมโต มีครีบหลังแบ่งออกเป็น 2 ตอน โดยตอนหลังมีลักษณะแข็งและมีขนาดเล็ก มีครีบท้องและครีบก้น กล้ามเนื้อก่อนถึงโคนหางมีเนื้อเยื่อขวางอยู่เรียกว่า "คีล" (Keel) โคนครีบหางกิ่วเล็กแต่แข็งแรง มีครีบแบ่งเป็นแฉก 2 แฉกเว้าลึก ครีบท้องขนานยาวไปกับความยาวลำตัว มีขนาดความยาวแตกต่างกันตั้งแต่ 20 เซนติเมตร ไปจนถึงเกือบ 3 เมตร บางสกุลอาจมีลวดลายตามความยาวหรือแนวลำตัว ในปากมีฟันและกรามที่แข็งแรง
มีพฤติกรรมอยู่รวมกันเป็นฝูงใหญ่ ในทะเลเปิดในเขตอบอุ่นทั่วโลก เป็นปลาที่มีการอพยพย้ายถิ่น ในปลาขนาดเล็กกินแพลงก์ตอนและสัตว์น้ำขนาดเล็กกว่า และในปลาขนาดใหญ่จะไล่กินปลาขนาดเล็กกว่าเป็นอาหาร ว่ายน้ำได้อย่างรวดเร็ว เพราะใช้ครีบและหางแนบกับลำตัวเมื่อว่ายน้ำ โดยมีสถิติสูงสุดที่บันทึกได้คือ 75 กิโลเมตรต่อชั่วโมง
โดยปลาในวงศ์นี้ เป็นที่รู้จักกันในชื่อสามัญภาษาไทยโดยรวมกัน คือ ปลาทู, ปลาโอ, ปลาทูน่า และปลาอินทรี เป็นต้น เป็นปลาที่มีความสำคัญทางเศรษฐกิจเป็นอย่างมาก เพราะเป็นปลาที่มนุษย์ใช้ในการบริโภค ทั้งปรุงสุดหรืออาหารกระป๋อง รวมทั้งทำอาหารสัตว์ และตกกันเป็นเกมกีฬาด้วย
ปัจจุบันแบ่งออกได้เป็น 55 ชนิด 15 สกุล และแบ่งออกได้เป็น 2 วงศ์ย่อย โดยชนิดที่ใหญ่ที่สุด คือ ปลาทูน่าครีบน้ำเงินเหนือ ("Thunnus thynnus") ที่มีรายงานยาวเต็มที่ที่เคยพบคือ 458 เซนติเมตร และมีน้ำหนักถึง 684 กิโลกรัม
กรีน แลนเทิร์น (ภาพยนตร์)
กรีน แลนเทิร์น () เป็นภาพยนตร์ซูเปอร์ฮีโร่ มีต้นฉบับมาจากตัวละครดีซีคอมิกส์ ชื่อ กรีน แลนเทิร์น เข้าฉายในในสหรัฐอเมริกาวันที่ 17 มิถุนายน พ.ศ. 2554 ในระบบ 3 มิติ
ในจักรวาลที่ลึกลับและกว้างใหญ่ไพศาลแต่ว่าก็ยังมีสิ่งมีชีวิตเล็ก ๆ แต่ว่าทรงพลังอาศัยอยู่มาเป็นเวลานานนับศตวรรษแล้ว ผู้ซึ่งทำหน้าที่รักษาสันติภาพและความยุติธรรมที่เรียกว่ากลุ่มองค์กร “กรีน แลนเทิร์น” (Green Lantern) เหล่าพี่น้องนักรบที่ร่วมสาบานกันว่าจะดูแลรักษากาแล็คซี่ นักรบ“กรีน แลนเทิร์น”แต่ละคนจะสวมแหวนที่ให้พลังอำนาจมหาศาลแก่พวกเขา แต่แล้วเมื่อมีศัตรูที่ชื่อว่า“Parallax”ผู้ที่ต้องการทำลายสมดุลของพลังแห่งจักรวาลเกิดขึ้นมา ชะตากรรมของพวกเขาและชะตากรรมของโลกจึงต้องขึ้นอยู่กับผู้ที่ได้รับเลือกคนใหม่ มนุษย์คนแรกที่ถูกเลือกให้เป็นหนึ่งใน “กรีน แลนเทิร์น” ที่มีนามว่า ฮาล จอร์แดน Hal Jordan (แสดงโดย ไรอัน เรย์โนลด์) “ฮาล จอร์แดน” เป็นนักบินทดสอบผู้มีพรสวรรค์และหยิ่งยโส แต่ว่า“กรีน แลนเทิร์น”ก็ยังมีความเคารพและความเชื่อมั่นเล็ก ๆ ในมนุษย์ผู้ซึ่งไม่เคยใช้พลังอันไม่มีขอบเขตของแหวนนี้มาก่อน เขาคือบุคคลที่ใช่อย่างแน่นอนเขามีบางอย่างที่ผู้อื่นในองค์กรไม่มี และเขายังมีกำลังใจจากเพื่อน ๆ นักบินและหวานใจ แคโรล เฟอริส Carol Ferris (แสดงโดย เบล็ค ไลฟ์ลี่ย์) อีกด้วย ยิ่งเขาค้นพบพลังที่ซ่อนอยู่ของเขาและเอาชนะความกลัวของตัวเองได้เร็วเท่าไหร่ ไม่เพียงแต่จะสามารถจัดการกับ “Parallax” ได้เท่านั้นแต่จะทำให้เขากลายเป็นนักรบ “กรีน แลนเทิร์น” ที่ยิ่งใหญ่ตลอดกาล
ปลาอินทรี
"ความหมายอื่น อินทรี"
ปลาอินทรี () เป็นปลาทะเลจำพวกหนึ่ง จัดอยู่ในสกุล "Scomberomorus" (/สะ-คอม-บี-โร-โม-รัส/) ในวงศ์ Scombridae
ปลาอินทรีมีรูปร่างโดยรวม คือ มีลำตัวแบนข้างเรียวยาว คอดหางกิ่ว ปลายหางเว้าเป็นแฉกลึก ส่วนหัวและปลายปากแหลม ภายในปากในบางชนิดและปลาขนาดใหญ่จะเห็นฟันแหลมคมอย่างชัดเจน อาศัยอยู่เป็นฝูงใกล้ผิวน้ำ มีลวดลายเป็นจุดหรือบั้งตามแต่ชนิด
จัดเป็นปลาที่มีขนาดใหญ่สกุลหนึ่งในวงศ์ คือ มีความยาวโดยเฉลี่ยประมาณ 1 เมตร หาอาหารโดยไล่กินปลาและสัตว์น้ำขนาดเล็กกว่า อาศัยอยู่ในทะเลเปิดทั่วโลกในเขตร้อนและเขตอบอุ่น
เป็นปลาเศรษฐกิจที่สำคัญอีกชนิดหนึ่ง โดยในประเทศไทยนิยมนำมาทอดหรือทำเป็นปลาเค็ม ซึ่งในภาษาแต้จิ๋วจะเรียกว่า "เบกาฮื้อ" (; พินอิน: "Mǎ jiāo yú") และนิยมตกเป็นเกมกีฬาด้วย
ปัจจุบันจำแนกออกได้ 18 ชนิด ในน่านน้ำไทยมีชุกชุมอยู่ 2 ชนิด คือ ปลาอินทรีบั้ง ("S. commerson") และปลาอินทรีจุด ("S. guttatus") โดยปลาในสกุลนี้เป็นปลาทะเลทั้งหมด แต่มีบางชนิดที่มีรายงานว่า พบปลาวัยอ่อนในเขตปากแม่น้ำหรือน้ำจืดด้วย คือ ปลาอินทรีทะเลสาบเขมร ("S. sinensis") ที่พบว่ามีบางส่วนอาศัยอยู่ที่บริเวณปากแม่น้ำโขงหรือทะเลสาบเขมร
ปลาวาฮู
ปลาวาฮู หรือ ปลาอินทรีน้ำลึก () เป็นปลาทะเลชนิดหนึ่ง มีชื่อวิทยาศาสตร์ว่า "Acanthocybium solandri" อยู่ในวงศ์ปลาอินทรี (Scombridae)
มีรูปร่างคล้ายกับปลาในสกุลปลาอินทรี ("Scomberomorus" spp.) อย่างมาก โดยมีความแตกต่างกันคือ ครีบหลังของปลาวาฮูในตอนแรกจะมีความสูงกว่า และมีที่ว่างของครีบหลังตอนแรกและตอนหลังมากกว่าปลาในสกุลปลาอินทรี ครีบหางมีลักษณะเว้าที่ตื้นกว่า มีส่วนของจะงอยปากแลดูแหลมคมกว่า และรูปร่างที่เพรียวบางกว่า
จัดเป็นปลาเพียงชนิดเดียวเท่านั้นที่อยู่ในสกุล "Acanthocybium"
มีความยาวเต็มที่ได้ถึง 2.5 เมตร และมีน้ำหนักถึง 83 กิโลกรัม เป็นปลาที่อาศัยอยู่เป็นฝูงในเขตน้ำลึกได้ถึง 80 เมตร ในทะเลเปิดเขตอบอุ่นและกึ่งอบอุ่นทั่วโลก โดยในฮาวายจะเรียกว่า "Ono" ขณะที่แถบทะเลแคริบเบียนและอเมริกากลางจะเรียกว่า "Peto" ว่ายน้ำได้รวดเร็วมาก
เป็นปลาที่นิยมตกเป็นเกมกีฬา ในน่านน้ำไทยพบได้ทั้งฝั่งอ่าวไทยและทะเลอันดามัน
ชิน อยู่ดี
ศาสตราจารย์ ชิน อยู่ดี (เกิด 24 กุมภาพันธ์ พ.ศ. 2455-ถึงแก่กรรม 17 กรกฎาคม 2529) เป็นนักวิชาการด้านโบราณคดี ที่ทำหน้าที่ในการสำรวจทางด้านโบราณคดีในภาคต่างๆ ของประเทศไทย มีผลงานรายงานการขุดค้นแหล่งโบราณคดีที่สำคัญ จำนวนมาก อาทิ ขุดค้นในท้องที่จังหวัดกาญจนบุรี และจังหวัดราชบุรี ระหว่าง พ.ศ. 2503-2505 ผลทำให้ทราบว่ามีคนก่อนประวัติศาสตร์ แต่สมัยหินเก่า สมัยหินกลาง สมัยหินใหม่และยุคโลหะอยู่ที่จังหวัดกาญจนบุรี และจังหวัดราชบุรี รวมทั้งควบคุมดูแลการบูรณะโบราณสถานที่จังหวัดสุโขทัย นครเมืองเชียงแสน จังหวัดเชียงราย เมืองกำแพงเพชร (พ.ศ. 2494-2512) ปราสาทหินพนมรุ้ง จังหวัดพระนครศรีอยุธยา และบริเวณเกาะใกล้เมือง เมื่อ พ.ศ. 2495-2504 กับดูแลการบูรณะปราสาทหินพนมรุ้ง อำเภอนางรอง จังหวัดบุรีรัมย์ พ.ศ. 2517-2518 เป็นต้น ผลงานการขุดค้นต่าง ๆ มีผลต่อการส่งเสริมการศึกษาเกี่ยวกับประวัติศาสตร์ โบราณคดี ที่มีผลต่อการศึกษาทางด้านสาขานี้มายุคต่อ ๆ มา
ชิน อยู่ดี เป็นบุตรของนายเชย และนางชอุ่ม อยู่ดี (สกุลเดิมเอมะสุวรรณ) เกิดเมื่อวันที่ 24 กุมภาพันธ์ พ.ศ. 2455 ที่ตำบลวังไม้ขอน อำเภอเมือง จังหวัดสวรรคโลก (ในปี พ.ศ. 2460 อำเภอเมืองเปลี่ยนชื่อเป็นอำเภอวังไม้ขอน ต่อมาเปลี่ยนชื่อเป็นอำเภอเมืองสวรรคโลก ในปี พ.ศ. 2482 ทางราชการได้ยุบจังหวัดสวรรคโลก แล้วโอนอำเภอเมืองสวรรคโลกไปขึ้นกับจังหวัดสุโขทัย และเปลี่ยนชื่อเป็นอำเภอสวรรคโลก)
ใน พ.ศ. 2496 เขาได้ค้นพบ ใบเสมา ซึ่งมีชื่อเรียกว่า จารึกเนินสระบัว โดยเป็นศิลาประเภทหินทรายสีเขียว พบที่จังหวัดปราจีนบุรี และเป็นจารึกทางพุทธศาสนาที่มีอายุตั้งแต่สมัยศตวรรษที่ 14
เหตุรถไฟชนกันที่เหวินโจว พ.ศ. 2554
เหตุรถไฟชนกันที่เหวินโจว เกิดขึ้นเมื่อวันที่ 23 กรกฎาคม พ.ศ. 2554 โดยรถไฟความเร็วสูงสองขบวนประสบอุบัติเหตุชนและตกรางในเหวินโจว มณฑลเจ้อเจียง ประเทศจีน รถไฟทั้งสองขบวนนั้นกำลังแล่นอยู่บนทางรถไฟสายหนิงโป-ไท่โจว-เหวินโจวขณะเกิดเหตุ สื่อของรัฐจีนยืนยันมีผู้เสียชีวิตที่ได้รับการยืนยันแล้ว 39 คน และอย่างน้อย 192 คนถูกนำตัวส่งโรงพยาบาล ในจำนวนนี้มี 12 คนได้รับบาดเจ็บสาหัส อย่างไรก็ตาม ตามสถิติของบริษัทประกันภัย มีผู้เสียชีวิตมากกว่า 120 คน สำหรับสาเหตุคาดว่าเป็นเพราะระบบอาณัติสัญญาณรถไฟล้มเหลว
รถไฟทั้งสองกำลังวิ่งอยู่บนสะพานรถไฟสูง 20 เมตรระหว่างนครหังโจวกับฝูโจวเมื่อรถไฟทั้งสองขบวนชนกัน เมื่อเวลาประมาณ 20.00 น. ตามเวลามาตรฐานจีน รถไฟหมายเลข D3115 (CRH1-046B) บรรทุกผู้โดยสาร 1,072 คน กำลังมุ่งหน้าจากสถานีรถไฟหังโจวไปยังสถานีฝูโจวใต้สูญเสียพลังงานก่อนจะหยุดลงเหนือสะพานรถไฟ ซึ่งเกิดจากฟ้าผ่าที่เกิดขึ้นจากพายุฝนฟ้าคะนองที่อยู่ห่างไปทางใต้ 32 กิโลเมตร และทางตะวันตก 97 กิโลเมตรจากสะพานรถไฟแห่งนั้น ไม่นานหลังจากนั้น รถไฟหมายเลข D301 (CRH2-139E) บรรทุกผู้โดยสาร 558 คน กำลังมุ่งหน้าจากสถานีรถไฟปักกิ่งใต้ไปยังสถานีฝูโจว ชนเข้ากับท้ายขบวนรถไฟหมายเลข D3115 ที่กำลังจอดนิ่งสนิทอยู่
ตู้โดยสารที่สิบห้าและสิบหกท้ายขบวน D3115 และตู้โดยสารสี่ตู้หน้าของ D301 ตกราง และมีตู้โดยสารสี่ตู้ตกจากสะพานรถไฟ สามตู้ในจำนวนนี้ลงมาอยู่ในแนวราบกับพื้น ส่วนตู้ที่สี่นั้นค้างอยู่ในแนวดิ่งกับพื้น โดยปลายด้านหนึ่งอยู่บนพื้นและอีกด้านหนึ่งยังพิงอยู่กับสะพานรถไฟ
สาเหตุดั้งเดิมของเหตุชนกันดังกล่าวว่ากันว่าเป็นฟ้าผ่ารถไฟขบวนแรก ซึ่งเป็นเหตุให้รถไฟขบวนดังกล่าวสูญเสียพลังงานและหยุดสนิทบนราง อย่างไรก็ตาม อีกห้าวันให้หลังเหตุชนกันดังกล่าว บริษัทสถาบันวิจัยและออกแบบสัญญาณและการสื่อสารการรถไฟแห่งชาติปักกิ่ง จำกัด สถาบันวิจัยการรถไฟ แสดงความรับผิดชอบ โดยระบุในรายงานว่า สัญญาณบนรางไม่ได้เปลี่ยนเป็นสีแดง และเจ้าหน้าที่สังเกตไม่เห็นข้อผิดพลาดนี้
ซีซีทีวีรายงานเมื่อวันที่ 25 กรกฎาคม ว่า กระทรวงการรถไฟประกาศว่ามีผู้เสียชีวิต 39 คน และบาดเจ็บ 192 คน เซียง เหว่ยยี่ วัยสองขวบ เป็นบุคคลสุดท้ายที่ถูกช่วยชีวิต 21 ชั่วโมงหลังเกิดเหตุ ผู้ปกครองทั้งสองของเธอเสียชีวิตในเหตุการณ์
สถานเอกอัครราชทูตสหรัฐในปักกิ่งระบุในวันที่ 25 กรกฎาคม ว่า พลเมืองสหรัฐสองคนเสียชีวิตในเหตุการณ์นี้ด้วย สถานกงสุลอิตาลีประจำเซี่ยงไฮ้ ว่า มีพลเมืองอิตาลีสองคนเสียชีวิต
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 7 เขตเลือกตั้ง โดยแต่ละเขตเลือกตั้ง จะมีสมาชิกสภาผู้แทนราษฎรได้เขตละ 1 คน
ผู้สื่อข่าวรายงานว่า ได้เกิดปรากฏการณ์หน่วยเลือกตั้งร้างในจังหวัดเชียงรายเป็นหน่วยเลือกตั้งที่ 3 บ้านห้วยแม่เหลี่ยม หมู่ 3 และบ้านร่วมเย็น หมู่ 11 ตำบลห้วยชมภู อำเภอเมืองเชียงราย ซึ่งเป็นพื้นที่บนภูเขาสูงไม่มีผู้มาใช้สิทธิเลือกตั้งแม้แต่คนเดียว แม้ว่าในพื้นที่ดังกล่าวจะมีผู้มีสิทธิเลือกตั้งประมาณ 1,200 คน  สาเหตุที่ชาวบ้านไม่ออกมาสิทธิเลือกตั้งนั้น เป็นเพราะต้องการประท้วงภาครัฐที่ไม่ดำเนินการทำไฟฟ้าและถนนเข้าหมู่บ้าน แม้ว่าชาวบ้านจะยื่นเรื่องไปนานกว่า 20 ปี
แฌร์วินโย
แฌร์แว ยาโอ กูอาซี () หรือรู้จักในชื่อ แฌร์วินโย () เกิดวันที่ 27 พฤษภาคม ค.ศ. 1987 เป็นนักฟุตบอลชาวไอวอรีโคสต์ เล่นในตำแหน่งกองหน้าตัวรุกให้กับสโมสรฟุตบอลโรมา ในกัลโช่ เซเรีย อา ของอิตาลี
ซางะ (เมือง)
ซางะ () เป็นเมืองหลักของจังหวัดซางะบนเกาะคีวชู ประเทศญี่ปุ่น มีขนาดพื้นที่ทั้งสิ้น 554 ตารางกิโลเมตร มีจำนวนประชากร 238,934 คน ในยุคเอโดะ ซางะเคยเป็นศูนย์กลางการปกครองของแคว้นซางะ และเคยเป็นเมืองที่ใหญ่ที่สุดของอดีตจังหวัดฮิเซ็ง
มัตสึเอะ
มัตสึเอะ () เป็นเมืองเอกของจังหวัดชิมาเนะ ภาคชิโกกุ ประเทศญี่ปุ่น มีขนาดพื้นที่ทั้งสิ้น 361.84 ตารางกิโลเมตร มีจำนวนประชากรในปี พ.ศ. 2554 ทั้งสิ้น 191,852 คน
ณภัทร โชคจินดาชัย
ณภัทร โชคจินดาชัย หรือ ท็อป เกิดเมื่อวันที่ 28 มีนาคม พ.ศ. 2537 เป็น นักแสดงและพิธีกร มีผลงานแสดงภาพยนตร์เรื่อง Suck Seed ห่วยขั้นเทพ รับบท "ตวง"
ณภัทรจบการศึกษาจาก โรงเรียนสามเสนวิทยาลัย ปัจจุบัน ณภัทร ศึกษาในสาขาวิชานิเทศศาสตร์ วิทยาลัยนานาชาติ มหาวิทยาลัยกรุงเทพ และเป็นนักแสดงในสังกัด GTH ในเครือ จีเอ็มเอ็ม แกรมมี่
ณภัทรมีน้องสาว 1 คน ชื่อ นัทธมน โชคจินดาชัย (นัท)
การตกมัน
การตกมัน () เป็นสภาวะชั่วครั้งชั่วคราวในช้างพลาย อันมีลักษณะของพฤติกรรมก้าวร้าวอย่างสูง และการหลั่งฮอร์โมนสืบพันธุ์มากผิดปกติ ระดับฮอร์โมนเทสโทสเตอโรนในช้างที่กำลังตกมันสามารถสูงถึง 60 เท่ากว่าช้างในเวลาปกติ อย่างไรก็ตาม ยังไม่ทราบว่าการเพิ่มขึ้นผิดปกติของฮอร์โมนสืบพันธุ์ของช้างนั้นเป็นสาเหตุเดียวของการตกมัน หรือเป็นเพียงปัจจัยประกอบเท่านั้น การศึกษาทางวิทยาศาสตร์ของการตกมันยังเป็นปัญหา เพราะช้างที่กำลังตกมัน แม้แสดงท่าทางสงบนิ่ง ก็อาจพยายามฆ่ามนุษย์ได้
ผู้เข้าเยี่ยมชมสวนสัตว์มักสังเกตว่าการตกมันนั้นเชื่อมโยงกับการเป็นสัด (rut) แต่ข้อสังเกตดังกล่าวไม่น่าจะถูกต้องในทางชีววิทยา เพราะวงรอบการเป็นสัดของช้างเพศเมียนั้นไม่ขึ้นกับฤดูกาล แม้ว่าช้างส่วนใหญ่จะตกมันในฤดูหนาว ยิ่งไปกว่านั้น ช้างพลายที่ตกมันมักทราบกันว่าจะทำร้ายช้างเพศเมียด้วย ไม่ว่าช้างตัวเมียนั้นกำลังติดสัดหรือไม่ มีการสังเกตว่าอาจมีความเชื่อมโยงระหว่างการตกมันกับพฤติกรรมเด่น
ช้างที่กำลังตกมันมักได้ปลดปล่อยสิ่งคัดหลั่งข้นคล้ายน้ำมันดิน เรียกว่า เทมพอริน (temporin) จากท่อเทมพอรัลข้างหัว เทมพอรินประกอบด้วยโปรตีน ลิพิต (ที่โดดเด่นคือ คอเลสเตอรอล) ฟีนอล ครีซอล และเซสควิเทอร์ฟีน สิ่งคัดหลั่งและปัสสาวะที่ถูกเก็บรวบรวมจากช้างในสวนสัตว์แสดงให้เห็นว่ามีระดับคีโตนและอัลดีไฮด์มีกลิ่นหลายชนิดเพิ่มสูงขึ้น ความก้าวร้าวของช้างบางส่วนอาจเกิดขึ้นจากปฏิกิริยาต่อเทมพอริน ซึ่งโดยธรรมชาติแล้วจะย้อยเข้าปากช้าง อีกปัจจัยประกอบหนึ่งอาจเกี่ยวข้องกับการบวมของต่อมเทมพอรัล ซึ่งไปกดตาของช้างและทำให้เกิดความเจ็บปวดเฉียบพลันเทียบได้กับฝีรุนแรงที่รากฟัน บางครั้งช้างพยายามจัดการกับความเจ็บปวดนี้โดยการขุดงาลงไปในดิน
การตกมันยังเชื่อมโยงกับความตื่นตัวทางเพศหรือการสร้างความครอบงำ แต่ความสัมพันธ์ดังกล่าวมีความชัดเจนน้อยมาก มีการบันทึกเหตุการณ์ช้างแทงและฆ่าแรดในอุทยานแห่งชาติหลายแห่งในทวีปแอฟริกา และคาดว่าน่าจะเกิดจากการตกมันในช้างเพศผู้วัยหนุ่ม โดยเฉพาะอย่างยิ่ง ช้างที่ไม่ได้เติบโตมากับเพศผู้ที่มีอายุมากกว่า การศึกษาแสดงให้เห็นว่าการนำช้างเพศผู้ที่มีอายุกลับเข้ามาในประชากรช้างในพื้นที่ดูเหมือนว่าจะช่วยป้องกันมิให้ช้างเพศผู้วัยหนุ่มเข้าสู่สภาวะตกมัน และสามารถหยุดพฤติกรรมก้าวร้าวนี้ได้
ช้างที่ตกมันมักมีอายุมากกว่า 25 ปี ช้างเลี้ยงที่กำลังตกมันต้องถูกล่ามหรือขังไว้ แม้ว่าช้างเพศผู้ยังสามารถสืบพันธุ์ได้แม้ไม่ได้กำลังตกมัน แต่ช้างที่กำลังตกมันจะมีกำลังมากกว่า และช้างเพศเมียก็มักเลือกคู่เป็นช้างเพศผู้ที่กำลังตกมัน
การประหารชีวิตด้วยช้าง
การประหารชีวิตด้วยช้าง เป็นวิธีการทั่วไปในการประหารชีวิตในเอเชียใต้และเอเชียตะวันออกเฉียงใต้ โดยเฉพาะอย่างยิ่งในอินเดีย เป็นเวลานานนับหลายพันปีมาแล้ว ช้างเอเชียถูกใช้ในการเหยียบ ตัดแขนขา หรือทรมานนักโทษในการประหารชีวิตต่อสาธารณะ ช้างที่จะถูกใช้ในการประหารชีวิตถูกฝึกและสามารถใช้งานได้หลายอย่าง ทั้งสามารถสังหารนักโทษได้ในทันทีหรือทรมานอย่างช้า ๆ เป็นเวลานาน ช้างถูกใช้โดยพระมหากษัตริย์ จึงถูกใช้เป็นเครื่องแสดงของทั้งอำนาจสมบูรณ์ของผู้ปกครองของพระปรีชาสามารถที่ควบคุมสัตว์ป่าได้
ภาพของการประหารชีวิตนักโทษด้วยช้างดึงดูดความสนใจของนักเดินทางชาวยุโรปซึ่งมักรู้สึกหวาดกลัว และได้บันทึกไว้ในบันทึกประจำวันและเรื่องราวชีวิตในเอเชียร่วมสมัย การปฏิบัติดังกล่าวถูกยับยั้งในภายหลังโดยจักรวรรดิยุโรปที่ยึดดินแดนในภูมิภาคเป็นอาณานิคมในคริสต์ศตวรรษที่ 18 และ 19 แม้ว่าส่วนใหญ่แล้วการปฏิบัตินี้จะมีในเอเชีย แต่บางครั้งอำนาจตะวันตกก็ได้นำไปปรับใช้บ้าง เช่น โรมและคาร์เธจ โดยเฉพาะกับทหารที่เป็นกบฏ
ความฉลาด ความเลี้ยงง่ายและความสามารถหลายของช้างทำให้พวกมันมีข้อดีหลายประการเหนือว่าสัตว์ป่าชนิดอื่น เช่น สิงโตและหมี ในการใช้เป็นเพชฌฆาตโดยชาวโรมัน ช้างเป็นสัตว์ควบคุมง่ายกว่าม้า ขณะที่ม้าสามารถถูกฝึกให้เข้าตีข้าศึกได้ในการรบ แต่มันจะไม่เต็มใจกระทืบทหารข้าศึก แต่จะย่ำเดินข้ามไปแทน แต่ช้างจะเหยียบทหารข้าศึกด้วย จึงทำให้ช้างศึกได้รับความนิยมจากแม่ทัพอย่างฮันนิบาล ช้างสามารถถูกฝึกให้ประหารชีวิตนักโทษได้หลายวิธี และสามารถถูกฝึกสอนให้ยืดเวลาแห่งความทรมานของเหยื่อได้โดยทำให้เหยื่อตายอย่างช้า ๆ โดยการทรมาน หรือฆ่าเสียอย่างรวดเร็วโดยการเหยียบที่ศีรษะ
ตามประวัติศาสตร์ ช้างอยู่ภายใต้การควบคุมของควาญตลอดเวลา และเปิดช่องให้ผู้ปกครองบรรเทาโทษในนาทีสุดท้ายและแสดงออกซึ่งความเมตตากรุณา การปฏิบัติซึ่งความเมตตานี้ได้ถูกบันทึกไว้ในหลายราชอาณาจักรในเอเชีย พระมหากษัตริย์ไทยทรงฝึกช้างให้กลิ้งผู้ที่ถูกลงโทษนั้น "ไปกับพื้นค่อนข้างช้า เพื่อที่ว่าผู้นั้นจะได้ไม่ได้รับบาดเจ็บมากนัก" ว่ากันว่าจักรพรรดิอักบาร์มหาราชแห่งจักรวรรดิโมกุลได้ทรง "ใช้เทคนิคนี้ลงโทษ 'กบฏ' แต่ในตอนสุดท้าย นักโทษ ซึ่งสันนิษฐานได้ว่าได้รับการสั่งสอนไปมากแล้ว จะได้รับการไว้ชีวิต" ในโอกาสหนึ่ง มีบันทึกว่าอักบาร์ทรงให้โยนชายคนหนึ่งไปทรมานห้าวันด้วยวิธีการดังนี้ก่อนจะพระราชทานอภัยโทษชายผู้นั้น บางครั้งช้างยังได้ถูกใช้ในการพิจารณาโดยใช้วิธีทรมาน (trial by ordeal) อย่างหนึ่ง ซึ่งนักโทษจะถูกปล่อยตัวหากเขาสามารถหนีช้างได้
การใช้ช้างในวิธีการนี้เป็นการแสดงถึงสิทธิอำนาจของพระมหากษัตริย์ในการกำหนดชีวิตและความตายได้ เป็นเวลายาวนานที่ช้างได้ถูกใช้เป็นสัญลักษณ์ของพระราชอำนาจ (และยังคงใช้อยู่ในบางประเทศ อย่างเช่น ประเทศไทย ซึ่งช้างเผือกเป็นที่เคารพนับถือกัน) การใช้ช้างเป็นเครื่องมือของอำนาจรัฐส่งข้อความว่าผู้ปกครองสามารถที่จะควบคุมเหนือสิ่งมีชีวิตอันทรงพลังอย่างยิ่งให้อยู่ภายใต้คำสั่งอย่างเด็ดขาดได้ ดังนั้น ผู้ปกครองจึงถูกมองว่าคงไว้ซึ่งศีลธรรมและความเหนือกว่าทางจิตวิญญาณเหนือสัตว์ป่าทั้งหลาย อันเป็นการเพิ่มอำนาจและความขลัง
การประหารชีวิตด้วยช้างนั้นเคยปฏิบัติกันในหลายส่วนของโลก ทั้งจักรวรรดิตะวันตกและเอเชีย บันทึกเก่าแก่ที่สุดของการใช้วิธีประหารชีวิตแบบนี้ย้อนกลับไปถึงสมัยคลาสสิก อย่างไรก็ตาม การปฏิบัติดังกล่าวมีรากฐานอย่างมั่นคงแล้วในเวลานั้นและใช้สืบเนื่องมาจนถึงคริสต์ศตวรรษที่ 19
คอนสตันซา
คอนสตันซา (; ชื่อเมืองในประวัติศาสตร์: Tomis, , "Konstantia", , , หรือ Констанца, "Konstantsa") เป็นเมืองที่เก่าแก่ที่สุดที่ยังมีคนอาศัยอยู่ของประเทศโรมาเนีย ก่อตั้งเมื่อ 700 ปีก่อนคริสต์ศักราช ตั้งอยู่ริมทะเลดำ เป็นเมืองท่าสำคัญของประเทศ มีอุตสาหกรรมสิ่งทอ ผลิตภัณฑ์อาหาร โลหภัณฑ์ เป็นเมืองตากอากาศชายทะเล เขตเมืองมีประชากร 446,595 คน เป็นเขตเมืองที่ใหญ่เป็นอันดับ 2 ของประเทศ เป็นรองเมืองบูคาเรสต์
ท่าเรือของเมืองมีพื้นที่ 39.26 ตร.กม. มีความยาวราว 30 กม. เป็นท่าเรือที่ใหญ่ที่สุดบนริมฝั่งทะเลดำ และเป็นหนึ่งในท่าเรือที่ใหญ่ที่สุดในยุโรป
คีร์คูก
คีร์คูก หรือ เคอร์คูก (เคอร์ดิช: Kerkûk/که‌رکووک, อราเมอิก:ܐܪܦܗܐ, ; หรือ Karkuk หรือ Kerkuk) เป็นเมืองในประเทศอิรัก เป็นเมืองหลวงของจังหวัดคีร์คูก ตั้งอยู่ทางตะวันออกเฉียงเหนือของประเทศ เป็นศูนย์กลางการเกษตรและตลาด มีการเลี้ยงแกะและมีแหล่งน้ำมัน เป็นเมืองปลายทางของเส้นทางรถไฟจากกรุงแบกแดด เป็นดินแดนอาหรับแห่งแรก ๆ ที่พบน้ำมันในคริสต์ศตวรรษที่ 20 การผลิตน้ำมันหยุดชะงักไประหว่างทศวรรษ 1980 เนื่องจากสงครามระหว่างอิหร่านกับอิรัก
วิทยาลัยครูหลวงพระบาง
วิทยาลัยครูหลวงพระบาง () เป็นวิทยาลัยครูแห่งแรกในภาคเหนือของประเทศลาว รับนักเรียนจากแขวงต่าง ๆ ในภาคเหนือ คือ แขวงพงสาลี หลวงน้ำทา บ่อแก้ว อุดมไซ ไชยบุรี และหลวงพระบาง มีสี่แขนงวิชาคือ ประถมศึกษา วิทยาศาสตร์ธรรมชาติ สังคมศาสตร์ และภาษาต่างประเทศ สอนในระดับปริญญาตรีและปริญญาตรีต่อเนื่อง ในอนาคตจะเปิดการศึกษาในระดับปริญญาโท
สฟักซ์
สฟักซ์ () หรือ เศาะฟากิส (, ) เป็นเมืองในประเทศตูนิเซีย เป็นเมืองท่าทางทะเล บนฝั่งด้านเหนือของอ่าวกาแบ็ส ส่งแร่ฟอสเฟต ผลไม้ ฟองน้ำ และน้ำมันมะกอกเป็นสินค้าออก เมืองก่อตั้งในปี ค.ศ. 849 ในคริสต์ศตวรรษที่ 12 พวกนอร์มันเข้ายึดครอง ในคริสต์ศตวรรษที่ 16 ตกเป็นของสเปน ต่อมากลายเป็นที่มั่นของโจรสลัด ฝรั่งเศสเข้าโจมตีใน ค.ศ. 1881 และเป็นฐานที่มั่นของฝ่ายอักษะในสงครามโลกครั้งที่สอง สฟักซ์เป็นเมืองหลวงของจังหวัดสฟักซ์ มีประชากรราว 340,000 คน (ค.ศ. 2005)
คาบสมุทรซูเอิร์ด
คาบสมุทรซูเอิร์ด () เป็นคาบสมุทรทางฝั่งตะวันตกของรัฐอะแลสกา ประเทศสหรัฐอเมริกา ตั้งอยู่ระหว่างอ่าวคอตเซบิวซาวนด์ทางตอนเหนือกับอ่าวนอร์ตันซาวนด์ทางตอนใต้ ยาว 330 กิโลเมตร กว้าง 145-225 กิโลเมตร แหลมพรินซ์ออฟเวลส์ซึ่งอยู่ทางตอนปลายสุดด้านตะวันตกของคาบสมุทรยื่นออกไปในทะเลเบริง ถือเป็นจุดตะวันตกสุดของทวีปอเมริกาเหนือ
วัดฝั่งแตง
วัดฝั่งแดง ({{lang-lo|ວັດຟາງແດງ}) ตั้งอยู่ที่บ้านฝั่งแดง เมืองไชเชษฐา (เมืองเก่า) แขวงอัตตะปืออยู่ห่างจากตลาดใหญ่ 12 กิโลเมตร เป็นวัดเก่าแก่ ชาวบ้านนับถือว่ามีความศักด์สิทธิ์ ในสมัยสงครามอินโดจีน สหรัฐอเมริกาได้ทิ้งระเบิดลงในวัดเป็นจำนวนมากแต่ไม่ระเบิด ภายในวัดมีพระพุทธรูปและจิตรกรรมฝาผนัง รูปปูนปั้นศิลปะแบบมอญ ด้านหลังวัดมีแม่น้ำเซกะหมานไหลผ่าน
โอะนิ
โอะนิ () คือ โยไกในความเชื่อของลัทธิชินโต ในประเทศญี่ปุ่น อาจเทียบได้กับโอเกอร์ในความเชื่อของตะวันตก คือ เป็นยักษ์สูงใหญ่ที่มีรูปร่างคล้ายมนุษย์ แต่มีบางส่วนในร่างกายที่ไม่เหมือนมนุษย์ธรรมดาทั่วไป เช่น มี 3 ตา มี 2 เขา มีเขี้ยวและเล็บคมกริบ มีผิวหนังสีแดงหรือสีส้ม มีนิ้วมือนิ้วเท้ามากกว่าข้างละ 5 นิ้ว นุ่งห่มหนังเสือ และในมือถือกระบองอันใหญ่ที่มีหนามที่เรียกว่า คะนะบุ(金棒)
เป็นอาวุธ ซึ่งเป็นสัญลักษณ์หมายถึง ความแข็งแกร่งที่ไม่อาจเอาชนะได้ เชื่อกันว่าโอะนิจะนำพามาซึ่งโรคร้าย โรคระบาด ความโชคร้าย และความหายนะ โอะนิสามารถเหาะเหินเดินในอากาศได้ และจะคอยจับเอาดวงวิญญาณของคนชั่วที่กำลังจะตาย โอะนิมักชอบหลบซ่อนตัวอยู่ห่างไกลจากสังคม หรือหลบซ่อนตัวอยู่ตามภูเขาหรือป่าทึบ
ความเชื่อเรื่อง โอะนิ ได้รับอิทธิพลมาจากจีนและผสมกับพุทธศาสนาในเรื่องของยักษ์และความเชื่อที่ว่าทิศตะวันออกเฉียงเหนือ ที่เรียกว่า "คิม่อน" เป็นทิศของปีศาจ เป็นทิศทางที่ไม่เป็นมงคลเนื่องจากเป็นเส้นทางเดินของภูตผีปีศาจ ปัจจุบันในหมู่บ้านบางแห่งในประเทศญี่ปุ่น มีเทศกาลประจำปี คือ "เซะสึบัง" เป็นเทศกาลที่จัดขึ้นมาเพื่อขับไล่โอะนิ เริ่มต้นในช่วงต้นฤดูใบไม้ผลิ โดยชาวบ้านจะขว้างปาถั่วเหลืองออกนอกบ้าน พร้อมตะโกนขับไล่โอะนิ และกล่าววาจาเชื้อเชิญสิ่งที่เป็นมงคลเข้ามาในบ้าน นอกจากนี้แล้วยังเชื่อว่าลิงสามารถป้องกันโอะนิได้ เนื่องจากคำว่าลิงในภาษาปุ่นออกเสียงว่า "ซะรุ" (猿) ซึ่งยังสามารถแปลได้อีกหลายความหมาย จึงมีการปั้นรูปปั้นลิงไว้ตามหน้าบ้าน และยังเชื่อว่าต้นโฮลลี่ก็ยังช่วยป้องกันโอะนิได้ด้วย
ในบางครั้งผู้คนมักสับสนโอนิกับฮันเนีย เนื่องจากหน้าตาที่มีความใกล้เคียงกัน
ปัจจุบัน โอะนิได้ถูกแปรความเชื่อไป กลายเป็นสิ่งที่พิทักษ์ความดีและป้องกันความชั่ว มีการผลิตกระเบื้องหลังคาเป็นรูปโอะนิ ด้วยคติที่คล้ายคลึงกับการ์กอยล์ของตะวันตก
ซานเตียโกเดลเอสเตโร
ซานเตียโกเดลเอสเตโร () เป็นเมืองหลวงของรัฐซานเตียโกเดลเอสเตโร ตั้งอยู่ทางตอนเหนือของประเทศอาร์เจนตินา มีประชากร 244,733 คน (จากการสำรวจประชากรปี ค.ศ. 2001) เป็นเมืองใหญ่เป็นอันดับ 12 ของประเทศ มีพื้นที่ 2,116 ตารางกิโลเมตร ตั้งอยู่ริมฝั่งแม่น้ำดุลเซ เมืองนี้เป็นเมืองที่เก่าแก่ที่สุดในอาร์เจนตินาที่ก่อตั้งโดยชาวสเปนที่ยังคงมีอยู่ ก่อตั้งราว 455 ปีก่อน เมืองนี้มีชื่อเล่นว่า "Madre de Ciudades" (เมืองแม่) เพราะเป็นเมืองแรกที่ก่อตั้งในดินแดนของอาร์เจนตินา และมีการประกาศอย่างเป็นทางการว่าเป็น "เมืองแม่และแหล่งกำเนิดของประเพณีพื้นบ้าน"